SzS: “Velika laž” vlasti o budžetu i decentralizaciji Beograda - Infobrif\nSzS: “Velika laž” vlasti o budžetu i decentralizaciji Beograda\nObjavljeno 16.11.2019. u 15:21 poslednja izmena 16.11.2019. u 15:21\nŠef odborničke grupe Saveza za Srbiju (SzS) u Skupštini Beograda i potpredsednik Narodne stranke Nikola Jovanović ocenio je danas da predlog gradskog budžeta za 2020. godinu „jasno pokazuje da je navodna decentralizacija Beograda, kojom se hvali gradska vlast, bila još jedna velika laž“.\nObraćajući se novinarima u centru Beograda, gde je Narodna stranka organizovala štandove i razgovor sa građanima, Jovanović je kazao da budžetom za 2020. godinu, gradske opštine neće dobiti „bukvalno ni dinar više“ nego ove godine.\n„Iako su gradonačelnik Zoran Radojičić i njegov formalni zamenik Goran Vesić najavljivali više novca za gradske opštine radi sprovođenja njihovih novih nadležnosti, suma koju grad prebacuje gradskim opštinama u 2020. godini biće jednaka onoj u 2019. godini, manje od 13 milijardi dinara“, rekao je Jovanović.\n„Imajući u vidu da je gradski budžet za 2020. godinu nominalno veći za pet odsto, a da su transferi gradskim opštinama identični onim iz 2019. godine, možemo reći da je na delu grubo zakidanje gradskih opština i tiha dalja centralizacija“, rekao je Jovanović.\n„Obavezujemo se građanima da ćemo mi sprovesti pravu decentralizaciju Beograda koja podrazumeva i fiskalnu decentralizaciju i više novca za gradske opštine, a preduslov za to je da svi učinimo maksimum da što pre vidimo leđa najgoroj vlasti u modernoj istoriji Beograda“, rekao je Jovanović.\nGovoreći o današnjoj akciji Narodne stranke u centru Beograda, Jovanović je rekao da je cilj da se građani upoznaju sa razlozima zbog kojih najavljeno premeštanje Starog savskog mosta „besmisleno“.\n„Beograd ionako nema dovoljno mostova a samo premeštanje bi koštalo 16 miliona evra. Koliko će onda koštati izgradnja novog“, upitao je šef odbornika Saveza za Srbiju i dodao da je u anketi na sajtu SzS više od 100.000 građana glasalo da taj most ne bude srušen.\nKomentarišući gradski budžet za 2020. godinu, funkcioner Demokratske stranke Zoran Alimpić ocenio je da se u Beogradu „godinama“ sprovodi proces decentralizacije, što kako je naveo, potvrđuje činjenica da je Grad preuzeo opštinski poslovni prostor i opštinska pravobranilaštva.\n„Centralizacija je potpuna, samo u Beogradu građani ne biraju neposredno savete mesnih zajednica već to čine skupštine opština, odnosno oni koji su na vlasti“, kazao je Alimpić.\nBeogradBudžetDecentralizacijaLažMostNikola JovanovićSzSZoran Alimpić\nUhapšen direktor Razvojne agencije Požega, sam sebi dao kredit za stan\nKabinet predsednika: Vučić stabilno, lekari prate njegovo zdravstveno stanje


Rezervacija dodatnog sedišta | Air Serbia\nRezervacija dodatnog sedišta\nUkoliko želite veći komfor tokom leta ili više prostora samo za sebe, imate mogućnost rezervacije dodatnog sedišta.\nUslovi korišćenja Extra Seat\n3 Extra Seat za/iz Njujorka\nDodatno sedište - Extra seat, možete rezervisati u Er Srbija poslovnicama ili putem Kontakt centra:\nPrilikom kupovine karte\nPridodati nakon što je karta kupljena\nCena usluge zavisi od trenutno raspoložive tarife. Usluga je dostupna samo ukoliko ima slobodnih mesta na letu. Sva sedišta u ekonomskoj klasi sertifikovana su samo za sedenje. Za više informacija molimo da pozovete Er Srbija Kontakt centar ili posetitie najbližu Er Srbija poslovnicu.\nDodatna 3 sedišta možete rezervisati prilikom prijave na let za/iz Njujorka:\nUsluga je dostupna za kupovinu samo na Er Srbija šalterima tokom prijave na let na beogradskom aerodromu "Nikola Tesla" i aerodormu Džon F. Kenedi (JFK) samo na direktnom letu iz Beograda ka Njujorku i obrnuto. Usluga je dostupna isključivo ukoliko ima slobodnih mesta na letu. Posebno ističemo ponudu koja vam pruža mogućnosti da dokupite 3 dodatna sedišta po ceni od EUR 200 (u USD protivrednosti). Za više informacija o usluzi, molimo da pročitate Uslove korišćenja.


Kome ide kazna kad policija zaustavi Tesla automobil bez vozača? @ Cafe.ba\nJedan vlasnik Tesla automobila postavio je na YouTube snimak na kojem se vidi kako policajac zaustavlja Model 3 koji se kretao bez vozača, tokom testiranja Smart Summon opcije na velikom parkingu.\nTokom trajanja testa naišlo je policijsko vozilo pod rotacijiom zbog čega je vlasnik automobila zaustavio svoje vozilo, ponašajući se kao da se sve dogodilo slučajno.\nSa svega nekoliko metara udaljenosti snimao je policajca koji je bio nezainteresovan za ljude sa kamerom u svojoj blizini, dok je obilazio automobil.\nDjelovao je pomalo i zbuljeno kada je shvatio da u Tesli nema vozača niti putnika. Tek tada se obratio čuvjeku sa kamerom i pitao ga šta se dešava.\nMnogo je onih koji tvrde da je video snimljen u dogovoru sa policajcem koji nije bio siguran kome da piše kaznu zbog prolaska na znak “Stop”, jer niko nije fizički upravljao vozilom.\nPolicajac je uredno legitimisao vlasnika automobila, koji je prošao bez kazne jer tehnički niko nije prošao znak “Stop”.\nIstina je da ne postoji način da se utvrdi vjerodostojnost snimka, pa je moguće da se radi o montiranoj situaciji, ali je činjenica da video skreće pažnju na V10 update za Summon opciju, te na to da je kompanija više puta upozorila da je novi update još uvijek u beta fazi testiranja i da zahtijeva prisustvo vozača u automobilu.\nSmart Summon opcija može da posluži da se automobil pokrene bez vozača, a Tesla tvrdi da sa novim dodatkom vozač svoj automobil može i da “dozove” sa udaljenosti, zahvaljujući tome što nova opcija omogućava lakšu navigaciju kroz kompleksna okruženja, prenosi PC Press.\nKompanija je novu opciju počela da isporučuje u septembru, pa je sve više korisnika koji je testiraju, te se tvrdi da je već upotrebljena više od 550.000 puta, i da je postala “najviralnija Tesla opcija” do sada.\nSummon funkcija je zabilježila i određene probleme, pa je nekoliko korisnika postavilo i snimke sudara koji su nastali uslijed korišćenja novog ažuriranja za ovu funkciju.


Države pozvale na maksimalni angažman protiv globalnog zagrevanja\nMedjunarodna zajednica pozvala je danas na "maksimalni politički angažman" u borbi protiv globalnog zagrevanja na kraju skupa u Marakešu o klimatskim promenama, održanom u svetlu pobede Donalda Trampa na predsedničkim izborima u SAD.\n"Šefovi država i vlada pozivaju na maksimalni politički angažman u borbi protiv klimatskih promena, koji predstavlja hitan prioritet", navodi se u zajedničkoj deklaraciji sa skupa.\nMedjunarodna zajednica je pozvala na veću saradnju i što bržu primenu sporazuma o klimatskim promenama postignutim prošle godine u Parizu.\nSkup je održan u svetlu Trampove pobede, koji je tokom predizborne kampanje rekao da je globalno zagrevanje "prevara" i dodao da sporazum o klimatskim promenama treba "poništiti".\nPariski sporazum o klimi potpisalo je više od 190 zemalja, a formalno je odobrilo više od 100 njih, uključujući SAD, Evropsku uniju, Indiju i Japan.\nSporazum je danas ratifikovala i Velika Britanija, koja će uskoro dokument predati UN.\nCilj sporazuma predstavlja održavanje globalnog zagrevanja na ispod dva stepena, odnosno do 1,5 stepeni Cejzijusa, kako su zatražile zemlje koje su najviše pogodjene klimatskim promenama.\nPored održavanje globalne temperature, sporazum podrazumeva i borbu protiv žive koja preti poljopridrenim usevima i bavi se pitanjem rezervi vode u sušnim regionima i morskim resursima.\nSporazum bi trebalo povoljno da utiče na preorijentisanje svetske privrede na druge izvore energije koje nisu fosilne kao što ugalj, gas ili nafta, koje dominiraju kao energenti u celom svetu. Dokument preporučuje razvoj obnovljivih izvora energije, što će uticati na uštedu u ekonomiji i zaštitu šuma.\nZemlje treba da smanje emisiju štetnih gasova koji stvaraju efekat staklene bašte, koji je jedan od uzročnika globalnog zagrevanja a revizija emisije tih gasova će se sprovoditi svakih pet godina, počev od 2025.


Rekonstrukcija puta od Užica do Zlatibora biće završena do 15. oktobra - Radio Luna\nPočetna Srbija i region Rekonstrukcija puta od Užica do Zlatibora biće završena do 15. oktobra\nRekonstrukcija puta od Užica do Zlatibora biće završena do 15. oktobra\nGužve na magistralnom putu od Čačka do Zlatibora, do kraja godine postaće ružna prošlost za hiljade i hiljade vozača koji svakodnevno prolaze ovom saobraćajnicom. Krajem avgusta kompletno je završena deonica od Ovčar Banje do Užica, a trenutno se izvode radovi na Beloj Zemlji i Sušici.\n„Jako je teško izvršavati radove, dok se sve vreme odvija saobraćaj, zbog toga je i bilo dosta oscilacija kad je datum završetka u pitanju. Radi se deonica, po deonica, a 31. avgusta puštena je u saoobraćaj prva koja vodi do Užica. Za maksimalno 15 dana biće gotovi radovi na asfaltiranju na drugoj deonici, i ostaju da se završe samo mostovi, a nadamo se da će sve biti gotovo polovinom oktobra“, rekao je Zoran Drobnjak, direktor JP „Putevi Srbije“.\nOn je istakao da su radovi na ovoj deonici neophodni, jer u putnu infrastrukturu nije ulagano godinama unazad.\n“Preko 15 godina ništa nije promenjeno i zato je asfalt dotrajao, a saobraćajnice loše. Želimo vozačima da obezbedimo najbolje uslove, stoga se nadam da imaju razumevanja zbog trenutnih zastoja”, rekao je Drobnjak.


CD Projekt Red će se "verovatno" vratiti The Witcher serijalu, ali to sigurno neće biti Witcher 4\nTrilogija je završila priču\nUpdated četvrtak 09 11 2017 17:52:29\nPosted četvrtak 09 11 2017 17:50:00\nCD Projekt Red još uvek nema planove za pravljenje igre Witcher 4, ali to ne znači da su otpisane sve potencijalne igre koje bi mogle da se urade u okviru ovog vrlo bogatog univerzuma.\nGovoreći za Strefa Inwestorow (kako je primetio IGN Poland), CD Projekt CEO Adam Kicinski je objasnio da iako studio smatra da je Geraltova Witcher trilogija završena, kompanija i dalje polaže prava na franšizu.\nKicinski je rekao da će se oni "verovatno" vratiti The Witcher svetu, zato što zna da bi se i fanovi i investitori razočarali ako se to ne bi dogodilo.\nTo bi moglo da znači da ćemo videti igru koja je smeštena u drugi vremenski period ili sa drugim glavnim likom, ali Kicinski nije želeo da otkrije više detalja o planovima kompanije.\nSve ovo, verovatno se odnosi na ne preterano blisku budućnost, imajući u vidu da CD Projekt trenutno ima pune ruke posla sa Gwent: The Witcher Card Game kao i sa Cyberpunk 2077. Za ovaj drugi naslov, do sada su rekli da je "znatno veći" u odnosu na The Witcher 3.


Zrenjanin proglašen za Evropski grad sporta 2021.godine | Dunav Televizija\nNaslovna Vesti Sport Zrenjanin proglašen za Evropski grad sporta 2021.godine\nZrenjanin proglašen za Evropski grad sporta 2021.godine\nZrenjanin je proglašen za Evropski grad sporta 2021. godine – potvrđeno je u pismu koje je na adresu Grada Zrenjanina uputio Đan Frančesko Lupateli, predsednik Evropske asocijacije prestonica i gradova sporta ( ACES Europe) , sa sedištem u Briselu.\nOn upućuje čestitke našem gradu na ovom priznanju i ističe da je Zrenjanin dobar primer sportske sredine koja sledi sve ciljeve istaknute i od strane ACES Europe i koja je razvila uzornu sportsku politiku sa raznovrsnim sadržajima, programima i aktivnostima. Upućen je i zvaničan poziv čelnicima Zrenjanina da krajem godine, u Evropskom parlamentu u Briselu, prisustvuju svečanosti na kojoj će biti proglašena Evropska prestonica sporta za narednu godinu – Lisabon, a našem gradu biće uručena zastava i zvanje Evropskog grada sporta 2021. “Dobrodošli u ACES Europe porodicu”, poručuje na kraju pisma predsednik Lupateli.\n“Izuzetno nas je obradovala ova vest koju smo iskreno priželjkivali, ali nismo mogli da budemo sigurni da će zaista biti u našu korist. Počastvovani smo priznanjem, i drago nam je što su i čelnici Evropske asocijacije prestonica i gradova sporta pozitivno ocenili sve naše napore i aktivnosti koje realizujemo u oblasti sporta, ali pre svega, što su prepoznali naš sportski duh, svest o značaju bavljenja sportom i fizičkom kulturom, izuzetnu tradiciju i veliki doprinos razvoju olimpijskog pokreta, u kom su naši sugrađani prisutni od samog osnivanja, od dr Ferenca Kemenja, pa do osvajača 23 olimpijske medalje. Ova nagrada ujedno i obavezuje, da nastavimo započete projekte, ali, nadam se, i da s titulom “Evropski grad sporta” otvorimo nove sportske stranice našeg grada” – prokomentarisao je pomoćnik gradonačelnika Simo Salapura i šef tima za kandidaturu našeg grada, vest koja je stigla iz Brisela.\nPodsećamo, nakon kandidature Zrenjanina, usledila je i digitalna evaluacija, u kojoj je sportski Zrenjanin prezentovan kroz bogatu tradiciju, visoke sportske domete, sportsku masovnost i organizovanost, organizaciju velikih takmičenja i značajna ugaganja u sport i sportsku infrastrukturu. Naš grad je prvi u Srbiji koji je ušao u članstvo ACES Europe , a osim prestiža, dobijanje titule “Evropski grad sporta” može dodatno da unapredi uslove za bavljenje sportom i kapacitete nosilaca sporta i sportskih organizacija. Ulazak u mrežu evropskih prestonica i gradova koji su već nosioci ove titule doprineće i unapređenju sportske saradnje i razmeni iskustava koja se tiču funkcionisanja sistema sporta u različitim sredinama.\nUz Novi Sad, Evropsku prestonicu kulture 2021, Vojvodina i Srbija ulaze u narednu godinu s još jednim prestižnim priznanjem koje je, dakle, zaslužio Zrenjanin, a značaj tog priznanja tek će se sagledati u narednom periodu\nPrethodni tekstU Opštoj bolnici u Subotici hospitalizovano 99 osoba, pet na respiratoru\nSledeći tekstKlisanski Breg bez vode do 13 sati\nNastavak Soccer Zlatne lige\nĐoković protiv Sinera u drugom kolu Monte Karla


RTS :: Šapčani ponovo udruženi: Svim snagama da mali Pavle ozdravi\nSrbija danas Šapčani ponovo udruženi: Svim snagama da mali Pavle ozdravi\npetak, 07. feb 2020, 12:56 -> 13:17\nŠapčani ponovo udruženi: Svim snagama da mali Pavle ozdravi\nPosle uspešne akcije za dvogodišnjeg Luku Mijailovića koji se oporavlja nakon operacije u Turskoj, Šapčani se ponovo udružuju u humanitarnoj akciji za lečenje osmogodišnjeg Pavla Pantelića koji čeka terapiju matičnim ćelijama u Ukrajini. Prvi humanitarni koncert biće održan u subotu u Šabačkom pozorištu.\nOsmogodišnji Pavle prevremeno je rođen a nedostatak kiseonika tokom porođaja uzrokovao je psihomotorne poremećaje. Njegovo odrastanje osim roditelja, pomagali su brojni stručnjaci. Navikao je na tretmane logopeda i stalne odlaske kod lekara a u školi na personalnog asistenta.\n"Ostaje glavni problem vezan za njegov govor, za njegovo nerazumevanje govora, i našli smo način i naša je zadnja nada i neki izlaz sa tretmanom matičnim ćelijama kji bi trebalo u Ukrajini, u Kijevu da se odradi", kaže Pavlova majka Katarina Pantelić.\nTretman matičnim ćelijama košta 10.000 evra, što je, kažu Pavlovi roditelji, prevelik iznos u odnosu na njihova skromna primanja, a lekari savetuju da se uradi što pre.\n"Najviše se plašim toga, do deset godina otprilike, dečiji mozak se razvija i na njega može da se, da kažem pod znacima navoda, utiče. Pavle sada ima osam i po godina tako da nam nije ostalo još mnogo vremena. Ja imam osećaj bukvalno da njemu fali tako malo da on bude apsolutno zdrav dečak", ubeđen je Pavlov otac Bojan.\nDa sakupe novac za Pavlov osmeh, najmlađi šabački umetnici, organizovaće koncert u Šabačkom pozorištu, predvođeni Tarom Cvetković i njenim balerinama.\n"Učestvuje Abrašević, takođe Predškolska ustanova 'Naše dete' Iskrice, solista na gitari. Svi mi ćemo se potruditi da ostavimo srce na sceni za malog Pavla", poručuje Tara.\nDa pomogne, na svoj način, pridružio se i proslavljeni šabački rukometaš Đorđe Rašić sa prijateljima.\n"Ja ću, s obzirom na to da mi je rođendan, organizovati to slavlje, uslovno rečeno slavlje gde ću pozvati goste da ne donose poklone, već da donesu novčana sredstva koja ću usmeriti tom detetu, tj. toj deci, pojavilo se još jedno dete, mala Nikolina", objašnjava Rašić.\nAkcija pomoći za Nikolinu Gitić iz Platičeva uveliko traje, a za oboje, poljubac zahvalnosti uputio je Pavle, koji se pred kamerom RTS-a oslobodio straha tek na rastanku.


EU produžila sankcije Rusiji za Krim i Sevastopolj\nBeta\t 17. juna 2016. 13:05\nSavet ministara Evropske unije je danas odlučio da za još godinu dana produži sankcije Rusiji “kao odgovor na nezakonito prisajedinjenje Krima i Sevastopolja”.\nPo saopštenju Saveta ministara EU u Briselu, te “restriktivne mere su ograničene na teritorije Krima i Sevastopolja, i tiču se uvoza u EU proizvoda poreklom s Krima i Sevastopolja”.\nSankcijama se zabranjuju i investicije na područja Krima i Sevastopolja, “što znači da Evropljani i kompanije sa sedištem u EU ne smeju kupovati zemljište ili preduzeća na Krimu, finansirati kompanije s Krima ili im pružati usluge”.\nPod udar sankcija, obrazloženo je u odluci Saveta ministara EU, dolaze i “turističke usluge na Krimu i Sevastopolju, a posebno evropski krstareći brodovi ne mogu da se ukotve u lukama na krimskom poluostrvu, osim u slučaju hitne potrebe”.\nEU zabranjuje i “izvoz odredjene robe i tehnologije krimskim kompanijama ili za korišćenje na Krimu u transportu, telekomunikacijama i energetici, kao i koje se tiču istraživanja i proizvodnje nafte, gasa i ruda”.\n“Tehnička podrška, posredovanje, gradjevinske ili inžinjering usluge vezane za infrastrukturu tih sektora takodje potpadaju pod sankcije”, navodi se u saopštenju.\nI dodaje da “EU ostaje pri stavu osude ilegalnog prisajedinjenja Krima i Sevastopolja od strane Ruske Federacije i pune primene politike nepriznavanja” tog čina.


Prijavite se na javnu raspravu o učešću na projektu ReLOaD\nHome / Srebrenica•Bratunac / Dešavanja / Prijavite se na javnu raspravu o učešću na projektu ReLOaD\nBy eSrebrenica.ba on 10. February 2018.@esrebrenica\nPoziv za organizacije civilnog društva: Javna rasprava u okviru projekta ReLOaD – Regionalni program lokalne demokratije na Zapadnom Balkanu.\nOpština Bratunac u saradnji sa UNDP-om organizuje javnu raspravu u okviru projekta ReLOaD – Regionalni program lokalne demokratije na Zapadnom Balkanu, tokom koje će biti predstavljen sam projekat kao i prioritetne oblasti prema kojima će se raspisati javni poziv za dostavljanje projekata organizacija civilnog društva u februaru ove godine.\nJavna rasprava će se održati u srijedu, 14. februara 2018. godine, sa početkom u 13:00 sati, u velikoj sali iznad Narodne biblioteke (zgrada Doma kulture, treći sprat).\nMolimo sve zainteresovane organizacije civilnog društva (udruženja i sportske organizacije) da prisustvuju javnoj raspravi.\nOpština Bratunac učestvuje u Regionalnom programu lokalne demokratije na Zapadnom Balkanu (ReLOaD) kojeg provodi Razvojni program Ujedinjenih nacija (UNDP), a finansira Evropska unija.\nUčešće Opštine Bratunac ostvareno je na osnovu prijave za učešće u ovom projektu.\nOpšti cilj programa je jačanje participativne demokratije i EU integracija na Zapadnom Balkanu putem osnaživanja civilnog društva da aktivno učestvuje u donošenju odluka, te unapređenje pravnog i finansijskog okruženja za civilno društvo.\nCiljne grupe su 50 partnerskih jedinica lokalne samouprave sa područja Zapadnog Balkana i organizacije civilnog društva.\nU programu učestvuje 11 jedinica lokalne samouprave iz Bosne i Hercegovine (5 iz F BiH, 6 iz RS). Trajanje programa je 36 mjeseci.\nBudžet programa iznosi 10 miliona evra (8,5 miliona finansira EU, a 1,5 miliona evra partnerske jedinice lokalne samouprave i UNDP.


Dačić u Briselu: Nakon formiranja Vlade, Srbija nastavlja ka EU\nJohanes Han i Ivica Dačić (arhivska fotografija)\nNajvažnji prioritet Srbije ostaje članstvo u EU, rekao je ministar spoljnih poslova, Ivica Dačić, nakon susreta u Briselu sa evropskim komesarom za pregovore o proširenju, Johanesom Hanom. Tom prilikom je Dačić je potvrdio da će se nakon izbora novog predsjednika i formiranja vlade nastaviti sa realizacijom tog prioriteta. Komesar Han je sa svoje strane najavio otvaranje novih poglavlja pregovora o prijemu, ukazujući da su neprihvatljive izjave nekih lidera koji najavljuju moguće promjene granica u region.\nSrbiju očekuju nova poglavlja pregovora o proširenju, najavio je evropski komesar nakon susreta sa šefom diplomatije Srbije. Otvaranju novih poglvlja se komesar Han nada veću junu, ali i naglašava da brzina napretka zemlje prema evropskim integracijama zavisi od toga da se primenjuju usvojene mjere reformi, prije svega na polju vladavine zakona i ekonomije. Stanovnici Strbije, posebno mladi, zaslužuju i sa pravom traže prosperitetnu budućnost, a nje neće biti bez reformi, poručio je evropski komesar. Ukazuje I na to da je napredak Srbije usko vezan uz napredak dijaloga Beograda i Prištine.\n"Tok pregovora takodje ovisi i od napretka u dijelogu sa Prištinom I nadam se da će obje strane da pokažu konstruktivan pristup i da će ostvariti opipljive rezultate. Ali uvjeren sam da ćemo vrlo brzo vidjeti otvaranje novih poglavlja pregovora i treba svaku priliku iskoristi da se održi ova dinamika. Moram odati priznanje za njenu ulogu u saradnji sa susjedima ali isto tako i svoje razočarenje zbog zapaljivih izjava pojedinih lidera u regionu. Takve izjave, koje su miješanje u unutrašnje stvari susjeda, i koje sugerišu mijenjanje\ngranica, su konttreproduktivne i više nego nepotrebne.", kaže Johanes Han.\n“Srbija će svakako nastaviti sa svojim prioritetima u spoljnoj politici, a to je članstvo u EU, i zato je važno da process evrointegracija ima određenu dinamiku I da nema zastoja, I mi očekujemo da, otprilike 20. juna, na sledećoj međuvladinoj konferencji bude otvoreno još nekoliko polgavlja, mi se nadamo da će biti 4 – ali, svejedno, koliko god da bude važno je da se pokazuje dinamika I da postoji kontinuitet u napredovanju u evrointegracijama. Drugi naš priolritet jeste regionalna stabilnost, to znači da će Srbija uložiti maksimum napora da svojom konstruktivnom ulogom da značajan podsticaj da Balkan bude zona regionalne stabilnosti I mira. Takođe ćemo učiniti sve da damo svoj doprinos nastavku dijaloga sa Prištinom, I očekujemo da bude ispunjeno ono što je nama najbitnije, a to je Zajednica srpskih opština, jer se sa Kosova čuje dosta ima negativnih stvari, I bilo bi dobro da postoji pozitivna poruka. I mi bismo mogli da govorimo da svi Srbi žive u jednoj državi, da se to odnosi I na Republiku Srpsku, I na Srbe u Hrvatskoj, I u Crnoj Gori- kojih ima trećina, ali to nas ne bi vodilo ovim putem napred, nego bi nas vodilo u prošlost “, kaže šef srpske diplomatije Ivica Dačić.\nZamoljen da komentariše višednevne proteste u Srbiji, komesar Han kaže:\n"Svi imaju pravo na demostracije ukoliko se to sprovodi mirno.\nZadatak vlasti je da reaguje na adekvatan način i razmotri to pitanje sa narodom, jer trebao bi da postoji interes za zajednički napredak prema evropskim perspektivama. U tom smislu pretpostavljam da su vlasti u kontaktu sa demonstrantima i da će pokušati da riješe ta pitanja.”


Tanjug 26. maja 2022. 15:49\nPODGORICA – Direktor Društva za istraživanje politike i političke teorije Vladimir Pavićević imenovan je za savetnika potpredsednika Vlade Crne Gore zaduženog za ekonomski sistem i predsednika Socijalističke narodne partije Crne Gore Vladimira Jokovića.\nPavićević je diplomirao na Ođeljenju za međunarodne odnose Fakulteta političkih nauka Univerziteta u Beogradu odbranom rada pod nazivom „Građanska neposlušnost u savremenoj političkoj teoriji“, a master studije završio je na Univerzitetu u Bonu u Njemačkoj.\nDoktorirao je na Fakultetu političkih nauka Univerziteta u Beogradu, gde je bio i docent.\nU Narodnoj skupštini Srbije bio je poslanik kao potpredsednik Nove stranke, i saradnik Beogradske otvorene škole.\nU Crnoj Gori, nakon povratka iz Srbije, bio je predsednik Crnogorske stranke.\nObjavio je dve knjige i više radova iz oblasti političke teorije, političke filozofije i evropskih studija.\nOsim što je direktor Društva za istraživanje politike i političke teorije, član je Upravnog odbora Fondacije Zoran Đinđić i Upravnog odbora Beogradske otvorene škole.\nPavićević je bio čest gost beogradskih medija gde je analizirao i komentarisao najaktuelnije događaje i situaciju u Crnoj Gori.\nOdluku o imenovanju Pavićevića za savetnika Vladimira Jokovića, crnogorska Vlada je usvojila na današnjoj sednici.


Graničnim policajcima na istočnoj granici pridružuju se policajci MUP RS i Brčko distrikta – Bh-index\nDirektor Granične policije BiH Zoran Galić, zamjenik direktora Fahrudin Halać i pomoćnik direktora za organizaciju i operacije Slobodan Krstić danas su u Glavnom uredu u Sarajevu sastali se s rukovodiocima osnovnih i jedinica Granične policije pod čijom nadležnošću su područja s najvećim pritiskom migranata iz pravca Srbije i Crne Gore.\nU skladu sa zaključcima Vijeća ministara BiH i Operativnog štaba za pitanje migracija u BiH to podrazumijeva da će policijski službenici Granične policije BiH poduzeti sve neophodne zakonske mjere u cilju sprečavanja ulaska migranata iz pravca Srbije i Crne Gore u BiH. Sastanak je upriličen i u cilju dogovaranja novih modaliteta sprečavanja ilegalnih ulazaka.\nDirektor Zoran Galić istaknuo je da zahtijeva veću fleksibilnost timova na terenu, zbog činjenice da migranti u sve kraćem vremenskom periodu pronalaze nove pravce kretanja: šumske i teško prohodne puteve, brdovita područja pa čak i rijeku. Dodao je da je svjestan da je devetomjesečno poduzimanje pojačanih mjera, uz značajan kadrovski manjak, gotovo iscrpilo ljudske i materijalno-tehničke kapacitete ove policijske agencije, ali da se situacija s povećanim brojem migranata ne smiruje zbog čega se nastavlja maksimalno korištenje svih raspoloživih resursa.\nJelena Karleuša na urnebesan način prokomentirala “nadimak” koji su stranci dali njenom suprugu\nNa KUM-u u toku bajramskih praznika pružena usluga za 633 pacijenta


Analiza američkog instituta: Novo oružje Rusije, Kine i Irana opasan problem za SAD | WebTribune\nHome SPEKTAR Analiza američkog instituta: Novo oružje Rusije, Kine i Irana opasan problem za SAD\nAmerički protivnici, među kojima su Kina, Rusija i Iran, razvijaju vojne sposobnosti koje će im omogućiti da se nadmeću sa američkim snagama narednih godina, navodi se u novom izveštaju.\nIzveštaj, koji su sastavili Američki preduzetnički institut i Spoljnopolitička inicijativa, upozorava da američki protivnici jačaju svoju vojsku i kupuju jeftinije oružane sisteme dok SAD smanjuju svoj budžet za odbranu i odlažu nabavljanje nove opreme.\nI Kina i Rusija su pojačale svoje odbrambene budžete proteklih godina, dok su SAD smanjile vojne troškove za čak bilion dolara u poslednjoj deceniji.\n„Nakon ekstremnog nabavljanja opreme devedesetih godina i za vreme ratova u Iraku i Avganistanu, sposobnosti američke vojske su znatno opale u odnosu na rivale poput Kine, Rusije i Irana“, navodi se u izveštaju.\nOvi protivnici „zatvaraju tehnološki jaz“, piše u izveštaju.\nVeličina Mornarice i Vazduhoplovstva SAD se prepolovila od kraja Hladnog rata. Od 54 eskadrile, samo pola je u stanju borbene gotovosti.\nPored toga, ima aviona koji se koriste više od dve decenije, poput B-52 dalekometnog bombardera, A-10 Warthog-a i F-15 Eagle borbenog aviona.\n„Ovi stariji avioni su već prilično ranjivi u odnosu na napredne neprijateljske avione, poput kineskog J-20 borbenog aviona, ili ruske PVO sisteme poput S-400 sistema“, navodi se u izveštaju.\nRusija namerava da isporuči S-300 protivavionske sisteme Iranu do sledeće godine, što neće dovesti do dodatnih sankcija prema Teheranu usled rupe u zakonu koja je nastala u nedavno potpisanom nuklearnom sporazumu između islamske vlasti i svetskih sila.\nRuske snage se takođe udružuju sa Iranom kako bi podržale predsednika Bašara al-Asada i gađale pobunjeničke mete u Siriji, od kojih neke podržavaju i SAD.\nGeneral Mark Velš, šef Vazduhoplovstva SAD, rekao je u maju za Fox News da je „premošćen jaz“ između sposobnosti američke vojske i njenih protivnika.\n„Kina i Rusija su dva dobra primera država koje će za 3-5 godina imati jednake sposobnosti kao Amerika“, rekao je Velš.\nAmeričke kopnene snage su takođe smanjile svoje prisustvo širom sveta usled smanjenja budžeta. Američka vojska je povećala broj svojih snaga u Evropi za 35% od 2012. godine, a mora da koristi britanske helikoptere za sprovođenje vojnih vežbi.\nSmanjenje budžeta se pojavilo pošto Rusija nastavlja da podržava separatiste u konfliktu sa istočnom Ukrajinom u kom je od prošlog aprila stradalo 8.000 ljudi.\nBroj vojnih snaga SAD preko okeana je pao za skoro 200.000 od kraja Hladnog rata, navodi se u izveštaju.\nDepartman za odbranu takođe troši manje novca na pravu borbenu aktivnost, navodi se u izveštaju. Sada u Pentagonu ima više zaposlenih civila nego vojnog osoblja.\nManja i nespremna vojska SAD ne uspeva da se suprotstavi protivnicima preko okeana, što dokazuju i nedavne intervencije Rusije, ali i militarizacija Kine u Južnom kineskom moru, navodi se u izveštaju.\n„Ukoliko američko političko vođstvo nastavi da smanjuje vojni budžet, pritom i dalje koristeći vojsku u istoj meri, neće doći do promene u spoljnoj politici već će nastati veći rizik po američke nacionalne interese“, navodi se u izveštaju.


Kreativnost za mobilne tezge - JKP "Gradske pijace" otvorile novi konkurs - 30. novembra do 12. februara - Gradjevinarstvo.rs\nKreativnost za mobilne tezge - JKP "Gradske pijace" otvorile novi konkurs - 30. novembra do 12. februara\nZa novi izgled mobilnih tezgi nadmetaće se svi zainteresovani za javni konkurs koji su raspisale "Gradske pijace" Beograd u saradnji sa Udruženjem likovnih umetnika primenjenih umetnosti i dizajnera Srbije (ULUPUDS). Pobedničko rešenje će biti korišćeno za izradu tezgi na centralnim gradskim pijacama, a ukupni nagradni fond iznosi 450 hiljada dinara.\n- Budući izgled mobilnih tezgi doprineće ne samo estetici već i funkcionalnosti i higijeni pijaca, a saradnja sa ULUPUDS-om će osigurati da odaberemo rešenje koje zadovoljava najviše stručne kriterijume i estetske standarde - rekao je mr Dragan Pušara, direktor JKP "Gradske pijace" i dodao da su "mobilne tezge ključne za primenu koncepta pijaca trgova, jer treba da omoguće nesmetanu prodaju tokom dana i da se lako i brzo uklone u večernjim satima".\nKonkurs će bizi otvoren u ponedeljak, 30. novembra i trajaće 60 dana.\nPravo učešća imaju sva pravna i fizička lica, a radovi se predaju pod šifrom i u zapečaćenom omotu sa naznakom "Konkurs za mobilnu tezgu za centralne gradske pijace u Beogradu" na adresu JKP "Gradske pijace".\nRadovi će biti rangirani na osnovu sledećih kriterijuma: tehničko-tehnološko rešenje, funkcionalnost i ekonomičnost, težina tezge, način, brzina sklapanja i rasklapanja, način transporta i odlaganja, estetika, oblik, upotrebljeni materijal i standardi. Organizator konkursa će finansirati izradu prototipa za tri prvonagrađena rada i dodatno nagraditi autora tehnički i funkcionalno najboljeg prototipa.\nViše detalja o uslovima konkursa i nagradama se nalazi na sajtu www.bgpijace.rs.


Događaji Snaga lokalnog Archives - Snaga lokalnog\nHome Snaga lokalnog Događaji Snaga lokalnog\nU okviru implementacije petogodišnjeg programa Snaga lokalnog koji podržava Američka agencija za međunarodni razvoj USAID u periodu od 21-23. juna će biti održana godišnja konferencija Snaga lokalnog kao faktor razvoja lokalne zajednice. Konferencija Snaga lokalnog kao faktor razvoja lokalne zajednice ima za cilj dodatno umrežavanje svih partnera_ica koji_e implementiraju program Snaga lokalnog: Fondacije Mozaik, Instituta za razvoj […]\nDogađaji Snaga lokalnog, IzdvojenoZaSlajder, KULT\nFinansijski menadžment je od velike važnosti za jačanje organizacijskih kapaciteta. Iako se djelovanje nevladinih organizacija zasniva na plemenitim i društveno korisnim idejama i ciljevima, njihov rad nije imun na probleme koji su svakodnevica savremenog života i poslovnih izazova u smislu izgradnje i provođenja adekvatnog sistema finansijskog upravljanja, putem kojeg se treba obezbijediti kontinuiran i održiv rad organizacije[…]\nFondacija Mozaik je zajedno sa partnerskim organizacijama (Fondacija Hastor, Udruženje Pomozi.ba, Mreža za izgradnju mira, Trag fondacija i Catalyst Balkans) uz finansijsku podršku USAID-a 03.06.2021. godine u Golf klubu u Sarajevu organizovala događaj za kompanije i fondacije kako bi predstavili ideju osnivanja Filantropskog foruma. Uspostava Filantropskog foruma doprinijela bi bržem iznalaženju sistemskih rješenja do kojih je moguće doći jedino ako svi akteri ujedine[…]\n21.6.-23.6.2021. g., Aparthotel Vučko, Jahorina Institut za razvoj mladih KULT, kroz aktivnost Snaga lokalnog, uz podršku USAID u Bosni i Hercegovini provodi poseban program podrške jačanja organizacijskih kapaciteta nevladinih organizacija u Bosni i Hercegovini. Snaga lokalnog je USAID-ova globalna inicijativa kroz koju se radi na jačanju lokalnih akcija koje okupljaju građane s ciljem rješavanja konkretnih problema[…]\nFondacija Mozaik zajedno sa partnerskim organizacijama (Fondacija Hastor, Udruženje Pomozi.ba, Mreža za izgradnju mira, Trag fondacija i Catalyst Balkans) uz finansijsku podršku USAID-a je organizovala događaj za kompanije i fondacije kako bi predstavili ideju osnivanja Filantropskog foruma. Uspostava Filantropskog foruma doprinijela bi bržem iznalaženju sistemskih rješenja do kojih je moguće doći jedino ako svi akteri ujedine resurse[…]\nPridružite nam se na konferenciji koja ima za cilj da propituje navedenu problematiku i koja će okupiti veliki broj predstavnika javnog, poslovnog i civilnog sektora, kao i akademske zajednice i medija.\nPoziv za učešće na Networking konferenciji: SINERGIJA CIVILNOG DRUŠTVA U BIH – Jačanje saradnje između udruženja, fondacija, medija i sindikata\nSaradnja između različitih aktera civilnog društva u BiH je povremena i često zasnovana na projektima. Kao posljedica razjedinjenog djelovanja, nedostaje jači i širi uticaj na društvene promjene. Kako možemo razviti saradnju i povjerenje? Oko kojih tema postoji trenutno zajednički interes i društvena potreba za ujedinjenim nastupom prema javnosti i institucijama vlasti? Na koji način COVID-19 kriza kao[…]\nDogađaji Snaga lokalnog, KULT\nInstitut za razvoj mladih KULT predano radi na razvoju i unaprjeđenju vlastitih kapaciteta kako bi u konačnici mogao pružiti dodatnu podršku organizacijama civilnog društva i u njihovom razvoju. Kao rezultat takvih napora je razvoj POK™ metodologije koja će se koristiti za određivanje indeksa razvijenosti organizacijskih kapaciteta. Ovakva procjena je važna kako bi organizacije dobile jasne smjernice za[…]\nZašto članovi i članice dijaspore često odustanu od darivanja vrijedne medicinske opreme i pomagala koja su namijenili za potrebe ljudi u Bosni i Hercegovini? Zašto je lakše da kompanije doniraju građevinski materijal u susjednim državama nego na teritoriji Bosne i Hercegovine? Zašto ne postoji zakonska osnova za doniranje oduzete odjeće i obuće falsifikovanih svjetskih brendova iako u[…]


Britanski ribari besni na vlast: “Bregzit nas je uništio” - OrangeStar Agency\nHomeOsa newsStrane vestiBritanski ribari besni na vlast: “Bregzit nas je uništio”\nKamioni sa hladnjačama punim ribe i morskih plodova iz Škotske i Devona blokirali su danas Vestminstarsku palatu u Londonu, u znak protesta protiv birokratije koju im je nametnuo Bregzit, a koja je drastično zakomplikovala izvoz svežih školjki, ribe i jastoga u zemlje Evropske unije.\nKamioni na kojima su slogani poput “Nesposobna vlada uništava ribarstvo” danas su se parkirali nekoliko metara od Dauning Strita. Ipak, nisu uspeli sa sprovedu u delo svoju pretnju da će pred brojem 10 (adresi premijera), iskrcati tone sveže ribe, piše Gardijan.\n“Imamo osećaj da bi sistem mogao da se slomi”, upozorava Gari Hodžson, direktor “Venture Seafoods”, koja u EU izvozi žive i prerađene jastoge i rakove.\nUmesto otvorenih granica, Britanci su od 1. januara dobili slobodu i nezavisnost od Brisela i brojne komplikacije.\n“Jednoj firmi je naime prošle nedelje trebalo čak 400 stranica dokumenata da bi joj dozvolili izvoz za EU”, požalio se Hodžson. On je pozvao premijera Borisa Džonsona\nda bude iskren prema sebi i prema britanskoj javnosti u vezi problema s kojima se suočava britansko ribarstvo zbog Bregzita.\nSad kad više nisu deo EU, britanski izvoznici od 31. decembra moraju da poseduju sve ono što i drugi izvoznici koji nisu u EU: carinske deklaracije, jamstvo o poreklu robe, sanitarnu potvrdu za svaku pošiljku: i to za sve što prevoze.\nBritanski premijer Boris Džonson međutim pokušava da umiri izvoznike porukom da razume njihove frustracije. Obećao je da će svaka kompanija koja bude imala problema s izvozom u EU biti obeštećena iz novoosnovanog fonda teškog 23 miliona funti, odnosno 26 miliona evra. On je odgovornost za probleme izvoznika pokušao da prebaci na pandemiju.\n“Nažalost, potražnja za ribom na kontinentu nije kao pre pandemije”, rekao je za Sky News.\nBritanska industrija je zahvaljujući zagovornicima Bregzita u haosu, piše kolumnistkinja Gardijana, “Riba u hladnjačama trune jer ne može da stigne do EU, ali nije problem samo s ribarstvom, pa i najstrastveniji zagovornici Bregzita počinju da shvataju o čemu se radi.”\n“Izdali su nas, žrtvovani smo”, ogorčen je Pol Džoj, vlasnik malog ribarskog broda, koji je do juče bio veliki pristalica Bregzita. Boris Džonson obećao im je pomoć, ali hoće li se to pretvoriti u trajnu subvenciju? Sad je problem s ribarstvom, a tri nedelje od Bregz problemi se samo ređaju u ekonomskim branšama.\nGlavni evropski pregovarač Majkl Barnije prošle nedelje poručio je da izbor Velike Britanije ima jasne, neizbežne posledice.\n“Nije to nikakva osveta Francuza ili groznog Brisela: Velika Britanija je glasala za izlazak iz EU i sad ima status zemlje koja nije članica EU”.\nBritanci teško prihvataju da im bez članstva u EU izvoz neće ići kao do sada.\nPrevious articleDoktor koji poznaje sve tajne naše duše: 8 znakova koji ukazuju da bi vam prijao razgovor sa psihoterapeutom!\nNext articleKAKVU BOMBU TRAMP SPREMA ZA POSLEDNJI DAN: Već potpisano pomilovanje za Asanža i još 100 ljudi?


Vitamini grupe B mogu da smanje uticaj zagađenja na kardiovaskularne bolesti | Restart Magazin\n18/01/2020 Urednik\tkardiovaskularne bolesti, Vitamin B, zagadjenje, Zdravlje\nVitamini grupe B mogu da ublaže uticaj zagađenja sitnim česticama na kardiovaskularne bolesti, pokazalo je novo istraživanje sprovedeno na Univerzitetu Kolumbija.\nZdravi nepušači koji su uzimali suplemente vitamina B gotovo da su poništili bilo koje negativne efekte na kardiovaskularni i imunološki sistem, slabeći efekte zagađenja vazduha na frekvenciju srca za 150 odsto, na bela krvna zrnca za 139 odsto, a na limfocite za 106 odsto.\nOvo je prvo kliničko ispitivanje koje je procenilo da li vitamini grupe B menjaju biološke i fiziološke reakcije na izloženost zagađivačima iz vazduha.\nStudija započinje istraživanja za razvoj preventivnih farmakoloških intervencija koristeći B vitamine kako bi se sprečili uticaji zagađenja vazduha na zdravlje.\nOtkrića su objavljena u časopisu “Nature Publishing Group, Scientific Reports”.\nZagađenje ambijentalnim sitnim česticama doprinosi 3,7 miliona prevremenih smrti godišnje širom sveta, pretežno akutnim efektima na kardiovaskularni sistem.\nZagađenje česticama je najčešći okidač za infarkt miokarda na nivou populacije.\n“PM2.5 je jedan od najčešćih zagađivača vazduha i ima negativan uticaj na funkciju srca i imunološki sistem. Po prvi put, naše ispitivanje pruža dokaze da suplementi vitamina grupe B mogu da umanje akutne efekte PM2.5 na srčanu disfunkciju i upalne markere”, rekla je dr Đa Šo, glavni istraživač i postdoktorski istraživač sa Univerziteta Kolumbija.\nOvaj rad je zasnovan na istraživanju koje je pokazalo da vitamini grupe B smanjuju negativne efekte zagađenja vazduha merenim epigenetskim markerima.\nU novoj studiji, istraživači su regrutovali deset zdravih volontera starosti od 18 do 60 godina koji nisu uzimali vitamine grupe B ili neke druge lekove.\nSvi volonteri su primali placebo četiri nedelje pre dvočasovnog eksperimenta izlaganja koncentrovanom zagađivaču PM2.5 (250 ug / m3), nakon čega su im dodavali vitamine grupe B četiri nedelje pre sledećeg dvočasovnog eksperimenta izlaganja PM2.5.\nDvosatna izloženost vazduhu bez čestica, čistom vazduhu, je takođe uključena u studiju da bi se dobili osnovni podaci.\nEksperimenti sa kontrolisanom izloženošću vršeni su sedam meseci u isto doba dana i prilagođavani su vremenskim uslovima.\n“Naši rezultati pokazali su da je dvočasovna izloženost koncentrovanom zagađivaču PM2.5 imala značajne fiziološke uticaje na rad srca, promenljivost otkucaja srca i leukocite u krvi. Pokazali smo da su ovi efekti gotovo obrnuti u period od četiri nedelje kada su korišćeni suplementi vitamina grupe B”, primetila je dr Andrea Bakareli i profesor Leon Hes sa Univerziteta Kolumbija.\nKako su istraživači proučavali zdrave odrasle osobe iz slabo zagađenog gradskog okruženja, oni upozoravaju da njihovi nalazi možda neće biti isti za populacije koje su izložene većem riziku od kardiovaskularnih efekata izazvanih zagađivačima, uključujući decu, starije osobe, osobe sa već postojećim kardiovaskularnim bolestima i pojedince koji borave u jako zagađenim područjima.\n“Sa nivoom PM2.5 koji daleko prevazilazi standarde kvaliteta vazduha u mnogim velikim gradskim sredinama širom sveta, regulacija zagađenja ostaje okosnica zaštite stanovništva od kardiovaskularnih bolesti. Smanjenje nivoa zagađenja vazduha je urgentno kako bi se, u najmanju ruku, ispunili standardi kvaliteta vazduha. Međutim, za one koji su osetljivi ostaje rizik, a velika izloženost je, nažalost, i dalje pravilo u mnogim gradovima širom sveta”, rekla je dr Bakareli.\nIzvor: N1/Science Daily\n← Kako je film iz Severne Makedonije ušao u istoriju svetskog filma?\nBoks i Muhamed Ali: Nikad anđeo, zauvek najveći →


Đukanović očekuje da Crna Gora ne trpi zbog nesaradnje Srbije sa Hagom\nDelegacija od 35 ambasadora Organizacije za evropsku bezbjednost i saradnju boravila je danas u Podgorici gdje će razgovarala sa crnogorskim zvaničnicima o praćenju referenduma o državnom statusu Crne Gore zakazanom za 21. maj.\nPredsjednik Vlade Republike Crne Gore Milo Đukanović informisao je sagovornike o političko-ekonomskoj situaciji u Republici, ocjenjujući političke prilike stabilnim a ekonomska kretanja već treću godinu za redom pozitivnim. Premijer je naveo da su Vladini prioriteti intenziviranje privrednog razvoja i nastavak aktivnosti na priključivanju evropskim i transatlantskim integracijama. On je naveo da na tom putu postoje i rizici, od kojih je najozbiljniji nedovoljna saradnja državne zajednice sa Haškim tribunalom. Đukanović očekuje da zbog toga Crna Gora neće dalje trpjeti posljedice.\nReferendum o državnom statusu Crne Gore sprovodi se uz punu saglasnost svih zainteresovanih strana, što treba da ima za ishod prihvatanje referendumskih rezultata, istakao je premijer i dodao da je osnovni motiv za obnovu državnosti želja da se preuzme puna odgovornpost za evropsku i evroatlanstku budućnost Crne Gore.\nU razgovoru je izraženo zadovoljstvo odnosima i saradnjom OEBS sa Vladom i nadležnim organima Crne Gore. Zapažanja o aktuelnoj situaciji u Crnoj Gori iznijeli su ambasadori Finske, Grčke, Belgije, Albanije, Holandije, Kazahstana i SAD-a, a premijer je odgovorio i na njihova brojna pitanja-kaže se u saopštenju iz Đukanovićevog kabineta.\nPredsjednik crnogorskog parlamenta Ranko Krivokapić ukazao je delegaciji ambasadora OEBS-a na važnost odgovarajućeg monitoringa referendumskog procesa.\nU razgovoru sa šefovima stalnih misija pri OEBS-u, on je prenio želju većine u Crnoj Gori da referendum o državnom statusu bude organizovan u skladu sa najvišim evropskim standardima.\n"Potvrdu toga daće OEBS i druge kompetentne međunarodne organizacije i time ojačati legitimitet odluke o povratku državnosti koju će donijeti građani referendumskim izjašnjavanjem", rekao je Krivokapić.\nOn je informisao sagovornike da je Skupština nedavno jednoglasno usvojila odluku i Zakon za održavanje referenduma o državnom statusu.\nKako je ocijenio, to je potvrda da su i predstavnici opozicionih partija nakon dugotrajnog negiranja referenduma uz pomoć Evropske unije konačno uvidjeli i priznali realnost referenduma koji će odlučiti o povratku milenijumske državnosti Crne Gore.\nSkupština Crne Gore je u međuvremenu počela raspravu o naimenovanju Republičke referendumske komisije, koja će imati 32 člana i na čijem bi čelu trebalo da bude slovački diplomata František Lipka.


FIFA oduševljena VAR-om, Brih ga ogadio Srbima - Sportske.net\nFIFA oduševljena VAR-om, Brih ga ogadio Srbima\nMnogima je video tehnologija pomogla na Mundijalu, ali ne i reprezentativcima Srbije koji su oštećeni u meču sa Švajcarskom.\nTri dana nakon što je odigrana poslednja utakmica na 21. Svetskom prvenstvu u Rusiji FIFA je izašla sa zvaničnim podacima vezanim za upotrebu VAR tehnologije.\nPredsednik Međunarodne fudbalske federacije Đani Infantino oduševljen je kako se VAR pokazao na minulom Mundijalu i tvrdi da je odluka da se video tehnologija koristi bila sjajna.\n"Rekli smo da želimo da ovo bude najbolji Mundijal ikada i uspeli smo u tome. Ključnu ulogu za ostvarenje te želje odigrali su arbitri čiji je učinak bio na najvišim standardima", kazao je Đani Infantino.\nFIFA je na zvaničnom sajtu pored izjave predsednika Infantina prenela i zaključak da je VAR odardio sjajan posao i da su svi zadovoljni kako je video tehnologija prihvaćena od strane igrača, trenera, navijača i medija.\nBrojke kažu da je na 64 utakmice pregledano 455 situacija, što znači 7,1 po utakmici. Sudije na terenu upotrebile su VAR 20 puta, a poslednja korekcija viđena je u finalu kada je Nestor Pitana dosudio penal za Francusku posle gledanja snimka.\nSrbija nije bila te sreće, na utakmici sa Švajcarskom Feliks Brih nije želeo da pogleda snimak situacije u kojoj je Aleksandar Mitrović oboren u šesnaestercu pa smo samim tim i ostali bez kaznenog udarca.\nMnogi nakon Mundijala tvrde da je to verovatno najveća greška na Svetskom prvenstvu.


Hoće li „Politika“ pripasti Rusiji - 18.09.2016, Sputnik Srbija\nHoće li „Politika“ pripasti Rusiji\nSrbija kao suvlasnik Politike kao i sama Politika imaju rok od godinu dana da podnesu žalbu povodom brisanja firme „Ist medija grup“, vlasnika 50 odsto akcija... 18.09.2016, Sputnik Srbija\n19:42 18.09.2016 (Osveženo: 04:27 26.08.2021)\nSrbija kao suvlasnik Politike kao i sama Politika imaju rok od godinu dana da podnesu žalbu povodom brisanja firme „Ist medija grup“, vlasnika 50 odsto akcija Politike, iz Jedinstvenog državnog registra pravnih lica Ruske Federacije, kao i da eventualno otkupe akcije te firme, proizilazi iz mišljenja koje je Sputnjiku dostavila ruska pravna firma Klif.\nKao što je „Sputnjik“ već pisao, preduzeće sa ograničenom odgovornošću „Ist medija grup“ izbrisano je iz jedinstvenog državnog spiska poreskih lica Ruske Federacije, prema nalogu Federalne poreske službe iz Moskve 23. maja ove godine.\nUprkos pokušajima da od nadležnih u Beogradu dobijemo odgovor šta će biti s najstarijim dnevnim listom u Srbiji, čiji vlasnik „Ist medija grup“ praktično više ne postoji — nismo uspeli.\nDirektorke „Politike“ nisu znale odgovor, a predsednik Komisije za zaštitu konkurencije Miloje Obradović rekao nam je da sve zavisi od ruskog zakona. Zato smo odgovor potražili od pravnika u Rusiji, gde je Zakonom o registraciji Ruske Federacije predviđeno da na brisanje neaktivnog pravnog lica iz Jedinstvenog državnog registra pravnih lica (JDRPL) kreditori ili druga lica čija su prava i zakonski interesi pogođeni brisanjem mogu uložiti žalbu u roku od godinu dana od trenutka kada su saznali ili je trebalo da saznaju za kršenje svojih prava, objašnjava šef sektora za praksu bankrotstva firme „Klif“ Anastasija Luhmanova.\nOd 22. avgusta 2014. u Rusiji je, podseća ona, uvedena procedura obavezne predsudske žalbe na rešenje o brisanju, ali tri meseca od trenutka dobijanja rešenja ili dana kada je lice saznalo ili trebalo da sazna o kršenju svojih prava niko nije uložio žalbu na ovakvu odluku. Međutim, kao odgovor na žalbu, rok za vraćanje nekomercijalne organizacije u Registar, propušten iz opravdanog razloga, može biti obnovljen na osnovu dopisa zainteresovanog lica, u ovom slučaju same „Politike“, savetuje Luhmanova.\nSkupo vraćanje u Registar\nKako precizira, iako su sudovi skloni da radije odbiju žalbu, ukoliko onaj koji je podnosi izrazi spremnost da priloži novčana sredstva neophodna za sprovođenje svih procedura, stav suda može biti ublažen. Pritom, iz normi proističe da se odluka o likvidaciji kompanije realno može osporiti ako se pronađu zakonske osnove za to.\nOna napominje da za ocenu perspektivnosti osporavanja nenormativnog akta treba uzeti u obzir četiri faktora: trenutak kada je lice saznalo ili trebalo da sazna za brisanje organizacije, poštovanje neophodne procedure od strane organa za registraciju, postojanje ili nepostojanje znakova aktivnog pravnog lica i vršenje faktičke delatnosti.\nNa pitanje ko je, prema ruskim zakonima, naslednik „Ist medija grupe“, Luhmanova podseća da je brisanje „Ist medija grupe“ iz JDRPL izvršeno 23. maja ove godine, budući da to pravno lice godinu dana nije dostavljalo izveštaje predviđene zakonom Ruske Federacije o porezima i taksama i nije poslovalo preko tekućeg računa.\n„Rešenje o predstojećem brisanju trebalo je da bude objavljeno u glasniku državne registracije tri dana od donošenja odluke o brisanju. Istovremeno trebalo je da budu objavljeni podaci o proceduri i rokovima slanja izjava kreditorima i drugim licima čija prava i zakonski interesi mogu biti pogođeni. Rok za slanje je tri meseca. Po svemu sudeći, nikakve izjave od zainteresovanih lica nisu stigle i doneta je odluka o likvidaciji, a neaktivno pravno lice je isključeno iz JDRPL Ruske Federacije“, obrazlaže ona.\nKad je reč o imovini kompanije, zainteresovano lice ili ovlašćeni državni organ imaju prava da se obrate sudu s izjavom o pokretanju procedure raspodele zatečene imovine kod lica koja imaju pravo na to. Prema rečima ruskog pravnog eksperta, takva izjava može se podneti u roku od pet godina od trenutka kada su u Registar uneti podaci o prekidu rada određenog pravnog lica, a procedura može biti pokrenuta ako postoji dovoljno sredstava da se ona sprovede.\n© Foto : print skrinDokument Federalne poreske službe iz Moskve\nDokument Federalne poreske službe iz Moskve\n© Foto : print skrin\nŠta ako su akcije već prodate\nPostoji verovatnoća, napominje Luhmanova, da su date akcije prodate pre nego što je kompanija prekinula rad. Drugim rečima, i ako postoji sudski proces u stranoj jurisdikciji prodaja je moguća pošto nema otvorenog pristupa informacijama da postoji spor.\nMeđutim, kako dodaje, drugo lice koje je kupilo akcije trebalo je da „Politiku“ obavesti o tome da ono sada vlada paketom akcija i da ima prava da kao vlasnik učestvuje u procesu donošenja odluka.\n„Za godinu dana nikakva obaveštenja nisu stigla i može se sa sigurnošću pretpostaviti da nije došlo do prodaje i da je likvidacija izvršena, a da je imovina postojala. To je neosporno povod da se zainteresovano lice obrati s dopisom“, smatra ona.\nNa pitanje može li i pod kojim uslovima 50 odsto akcija „Politike“ pripasti ruskoj državi, Luhmanova podseća da se status prava na imovinu lica brisanih iz JDRPL može odrediti kako putem obnove registracije (a u datom slučaju rok od tri meseca je propušten), tako i predajom imovine licima koja imaju prava da podnesu takav zahtev.\nTek ukoliko nema zainteresovanih lica, imovina nakon isteka roka od pet godina postaje ničija i tada može pripasti državi, ističe ovaj stručnjak za praksu bankrotstva.\nLuhmanova kaže da se nameće sledeći zaključak: „Ako se pretpostavi da akcije kompanije nisu prodate, a organizacija je likvidirana, postoji mogućnost da se u ime ’Politike‘ uloži dopis i plati procedura raspodele imovine. Ako je organizacija imala dugove, onda će radi njihovog gašenja akcije biti prodate (i tada će moći da se kupe na aukciji), a sredstva će biti raspodeljena za izmirenje tih dugova“.


Federalno ministarstvo poljoprivrede, vodoprivrede i šumarstva Objavljen Pravilnik o pčelarstvu - Federalno ministarstvo poljoprivrede, vodoprivrede i šumarstva\nNa osnovu člana 37. stav (2) Zakona o stočarstvu („Službene novine Federacije BiH“, broj 66/13), federalni ministar je donio Pravilnik o pčelarstvu kako bi se stvorile pretpostavke za značajniji razvoj pčelarstva i što potpunije iskorištavanje povoljnih uslova za razvoj pčelarstva u Federaciji Bosne i Hercegovine. Ovim Pravilnikom uređuje se način i uslovi za držanje i premještanja pčela, položaj pčela u odnosu na zemljište, javni put, ljude i životinje, način zaštite, postupanje s odbjeglim rojem, te drugi postupci s pčelama kao što su registracija i obilježavanje pčelinjaka, kao i uspostava katastra pčelinje paše, koje su od značaja za unapređenje ove oblasti.\nImajući u vidu da je uzgoj pčela u malom broju pčelinjih zajednica uglavnom neekonomičan, ovaj Pravilnik ima za cilj urediti stanje u ovoj oblasti na osnovu prikupljenih najnovijih dostupnih informacija vezanih za faktore koji utiču na zdravlje pčela i stvoriti preduslove za povećanje broja pčelinjih zajednica i njihovu produktivnost.\nVažno je naglasiti da za održavanje zdravlja pčela, ispaša kao takva zahtijeva različite izvore prirodnog nektara i polena kako bi se spriječio nedostatak hranjivih tvari, te kako bi im se ojačao imunološki sistem.\nPčelarstvo predstavlja općedruštveni interes, pogotovo ako znamo da su pčele jedan od najvažnijih oprašivača, te faktor stabilnosti cjelokupnog ekosistema. Pretpostavka je da smanjenje broja pčela i kukaca oprašivača može imati značajan nepovoljni uticaj na ekosistem, na raznovrsnost bilja na planeti zemlji i produktivnost uroda biljaka.\nNa razvoj pčelarstva u Federaciji BiH je bitno uticao nedostatak zakonske regulative, niske cijene pčelinjih proizvoda na tržištu, krivotvoreni proizvodi, pčelinji nametnici i bolesti, nepravilna i nekontrolisana upotreba sredstava za zaštitu bilja, klimatski faktori i dr.\nPčelari su prvenstveno odgovorni za zdravlje svojih pčela, veliki doprinos mogu dati kroz primjenu dobre pčelarske prakse, stoga je bitno u narednom periodu osigurati kvalitetne programe za edukaciju pčelara. Neophodno je istaknuti važnost pčelinjih zajednica vrste Apis mellifera carnica Pollmann koje imaju neizmjeran uticaj na biološku raznolikost, te zbog oprašivanja igraju ključnu ulogu u oblasti poljoprivrede u Federaciji BiH.


- Onda možete da idete napred u svakom pogledu, i političkom i ekonomskom - izjavio je Bolton u intervjuu za "Kosovo onlajn".\nKao primer kompromisa je naveo pitanje imena Makedonije i promene u Severnu Makedoniju, što je, kako kaže, i dalje ista zemlja sa istim ljudima, ali je to donelo rešavanje pitanja sa Grčkom, nakon čega, kako tvrdi, mogu zajedno krenuti napred.\nNa pitanje da li je potrebno veće učešće SAD u pregovorima između Beograda i Prištine, Bolton je rekao da EU u tim pregovorima posreduju duže od decenije bez neko značajnog progresa i da bi SAD doprinele novoj perspektivi.\nNaveo je da bi Balkan trebalo da predstavlja visoki prioritet za SAD, ali da još uvek nije poznato kakav odnos administracija američkog predsednika DŽoa Bajdena ima prema Balkanu, pošto se Vašington, kako tvrdi, u ovom trenutku više bavi domaćim pitanjima nego stranom politikom.\nUpitan da li je ideja razmene teritorije između Prištine i Beograda definitivno odbačena, Bolton je rekao da, ako ljudi ne žele da razgovaraju o teritorijalnoj korekciji, onda neće biti napretka u pregovorima.\n- Ako ljudi ne žele da razgovaraju o teritorijalnoj korekciji, po definiciji sklanjete jednu moguću komponentnu rešenja i sužavate opcije za rešenje i po definiciji pravite situaciju u kojoj se teže dolazi do rešenja - rekao je on.\nNavodi da kosovska vlada ima puno pravo da kaže da ne želi da razgovara o teritorijalnoj korekciji, ali mislim da "to onda praktično znači da neće biti napretka u pregovorima".\nGovoreći o Vašingtonskom sporazumu, Bolton je napomenuo da je taj sporazum mrtav ako kosovski premijer Aljbin Kurti nije zainteresovan za njega.\n- Ovo je osnovno pravilo pregovaranja, jer morate da imate dve strane koje žele da se dogovore oko nečega - rekao je Bolton.\nNa pitanje kako gleda na rad Specijalnog suda u Hagu, Bolton je rekao da ovakvi internacionalni tribunali često više doprinose budućim problemima nego što rešavaju probleme iz prošlosti.


Oštra osuda napada na novinarku FTV Aidu Štilić iz Bihaća | BH novinari\nSarajevo, 6.4.2018.-Upravni odbor Udruženja/udruge BH novinari i Linija za pomoć novinarima najoštrije osuđuju verbalni napad i prijetnje Asima Kambera, zastupnika Stranke demokratske akcije (SDA) u Parlamentu Federacije BiH, upućene novinarki Aidi Štilić, dopisnici Federalne televizije (FTV) iz Bihaća.\nAsim Kamber, koji je ujedno i član najužeg rukovodstva SDA, brutalno je napao Aidu Štilić pred grupom novinara u zgradi Vlade Unsko – sanskog kantona (USK), pri čemu ju je vrijeđao na profesionalnoj i ličnoj osnovi, derao se na nju više od pola sata i prijetio kako će „nastaviti hajku putem privatnog bloga“.\nUpravni odbor BH novinara zahtijeva od policijskih organa USK provođenje detaljne istrage o ovom napadu, te poduzimanje zakonom predviđenih mjera prema napadaču. Brza i efikasna istraga napada na novinarku Aidu Štilić obaveza je i direktna odgovornost policijskih i drugih istražnih organa USK, koji svojim djelovanjam moraju pokazati kako su spremni štititi novinarku i njeno pravo na slobodan i dostojanstven rad, bez obzira što napadač dolazi iz parlamentarnih klupa Federacije BiH i najviših SDA organa. Istovremeno, SDA se, kao odgovorna politička stranka, mora javno ograditi od postupanja svoga člana, koji na grub način krši novinarska prava i medijske slobode.


RTCG - Radio Televizija Crne Gore - Nacionalni javni servis :: Politika :: CG "sjajna zvijezda" na putu ka EU\n26. 11. 2021. 12:44 >> 12:45 2\nCG "sjajna zvijezda" na putu ka EU\nVisoki komesar OEBS-a za pitanja nacionalnih manjina Kairat Abdrakhmanov kazao je da Crnu Goru doživljava kao "sjajnu zvijezdu" koja je očito i nedvosmisleno na putu ka Evropskoj uniji (EU).\nKako je saopšteno iz Kabineta predsjednika Vlade, premijer Zdravko Krivokapić primio je danas Abdrakhmanova, koji se nalazi u zvaničnoj posjeti Crnoj Gori.\nKrivokapić je ocijenio posjetu vrlo značajnom, pogotovo zbog činjenice da se jedan visoki komesar OEBS-a za nacionalne manjine, po prvi put nalazi u zvaničnoj posjeti Crnoj Gori.\nOn je zvaničniku OEBS-a uputio riječi zahvalnosti i zbog visokih ocjena kojima je vrednovao skladne međuetničke odnose u Crnoj Gori i prepoznao je kao zemlju za primjer drugim državama regiona Zapadnog Balkana.\nKrivokapić je upoznao Abdrakhmanova da Vlada odnos sa manjinama ostvaruje kroz saradnju sa šest nacionalnih manjinskih savjeta, koji se finansiraju iz budžeta, te da u Vladi procjenjuju da njenu naročitu pažnju trenutno zaslužuje Romski savjet.\nOn je istakao da Crna Gora, u složenoj globalnoj situaciji izazvanoj pandemijom COVID -19, preduzima snažne socio–ekonomske i političke korake, kako bi ubrzala svoj decenijski put ka EU, kao i da je na tom putu snaženje dobrosujedskih odnosa i promovisanje politika tolerancije, dijaloga i balansa, jedan od prioriteta Vlade na čijem je čelu.\n"Naša politika se zasniva na nultoj toleranciji u odnosu na sve vrste diskriminacije. Zato je kadriranje u ovoj Vladi sprovedeno na ekspertskoj osnovi i naše opredjeljenje je isključivo građansko", poručio je Krivokapić.\nAbdrakhmanov je izrazio zadovoljstvo što je Crna Gora očito i nedvosmisleno na putu ka EU.\nOn je kazao da na tom putu Crnu Goru doživljava kao „sjajnu zvijezdu“ i kada je u pitanju odnos prema manjinama, etničkim i vjerskim zajednicama, te da OEBS izražava punu podršku radu Krivokapića i Vlade na čijem je čelu.\nVisoki komesar pohvalio je Krivokapićevu otvorenost za medije i politiku mira i tolerancije koju promoviše i poručio da Crnu Goru doživljava kao državu od koje želi da uči, naročito kada su u fokusu primjeri i prakse koje se odnose na region Zapadnog Balkana.\nApostrofirajući OEBS-ov slogan "Da niko ne bude izostavljen!", Abdrakhmanov je istakao da je upoznat sa najnovijim pogramima Vlade koji imaju za cilj socio-ekonomski oporavak Crne Gore.\n"Obaviješten sam o Vašim programima kojima želite da privučete strane investitore kako bi poboljšali položaj građana Crne Gore, sa akcentom na podršku sistemu obrazovanja. Podržavam Vas u tome i želim Vam puno uspjeha", poručio je Abdrakhmanov.\nOn je ponovio da Krivokapić i Vlada Crne Gore, i ubuduće, mogu da računaju na punu podršku OEBS-a.\nZdravko Krivokapić CG-OEBS Kairat Abdrakhmanov


BH Telecom donira milion KM za nabavku vakcina protiv koronavirusa - Akter.ba\n"U trenucima pogoršane epidemiološke situacije kojoj svjedočimo, vakcine su trenutno od iznimne važnosti kako bismo se uspješno izborili sa pandemijom korona virusa. Uprava BH Telecoma je danas jednoglasno donijela odluku da se milion KM donira za nabavku vakcina. Ovu inicijativu smo uputili prema Nadzornom odboru", navode iz BH Telecoma.\n"Smatramo da je neophodno da se svi maksimalno angažujemo kako bismo pomogli građanima u Bosni i Hercegovini. Zajedno možemo lakše prevazići trenutnu situaciju", izjavio je Sedin Kahriman, generalni direktor BH Telecoma.\nUlaskom u drugu godinu borbe protiv korona virusa, Bosna i Hercegovina bilježi povećan broj zaraženih. Kako ističu u stručnim zdravstvenim krugovima, vakcinacija je jedini način na koji se pandemija može zaustaviti.\n"Podsjećamo da je BH Telecom i prošle godine, u prvim danima pandemije korona virusa, hitno reagovao i donirao milion KM kantonalnim i općim bolnicama za nabavku potrebne medicinske opreme. Također je za skoro 5000 učenika širom BiH omogućio besplatan pristup internetu i obezbjedio računarsku opremu. Sve svoje tehnološke kapacitete stavio na raspolaganje obrazovnim institucijama i poslovnim subjektima", zaključuju iz BH Telecoma.\nBH Telecom je najveća telekomunikacijska kompanija u Bosni i Hercegovini.\nPročitaj više: Vlada FBiH prihvatila donaciju Srbije od 5.000 doza vakcina


Dizajn reklamnog i promo materijala - Štamparija Pendda Beograd\nDizajn preperessŠtamparija Penda2020-11-16T15:34:42+00:00\nNaš tim mladih , ambicioznih i energičnih dizajnera spreman je u svakom trenutku da odgovori na sve izazove i zadatke sa kojima se susreće u veoma kratkom roku.\nKod nas sve što zamislite možete i da dobijete, uvek smo spremni da čujemo i uvažimo sve vaše komentare i sugestije. Vizuelni indetitet je nešto po čemu vas okruženje mnogo duže pamti od bilo kojeg drugog efekta, zato je najbitnije što bolje osmisliti i predstaviti se u tom domenu publici.\nSva naša rešenja su unikatna i jedinstvena a na njih uvek možemo uneti i dodati sve vaše sugestije i preporuke, kako bi smo dobili rešenje po Vašem ukusu.\nŠtamparija “Penda” od papirne galanterije nudi Vam izradu, vizit karti, memoranduma, koverti, brošura, flajera, blokova,fasciklie, nalepnica, papirnih kesa, čestitki, kataloga, knjiga,papirne podmetače i mnogo toga drugog.\nU mogućnosti smo da na različitim kućnim setovima, tekstilu, olovkama, upaljačima i opremi za kancelarije odštampamo Vaš logo firme ili tekst po želji. Reklamni i promotivni materijal najvišeg kvaliteta očekuje Vas upravo u našoj štampariji. Naš rad se ogleda u kompletnom obavljanju svih procesa izrade reklamnog i promotivnog materijala dnosno proizvoda i suluga:tampon, sito i termo štampe što uključuje, dizajn, pripremu za štampu, proces štampe, doradu i isporuku na Vašu kućnu adresu ili adresu preduzeća.\nBudite sigurni da ćemo sprovesti u delo svaku Vašu zamisao u najkraćem mogućem roku sa visokim kvalitetom.


7-10 Mlađi školarci69\nIvan Šainović6 Jovan Ukropina18 Mijat Mijatović3 Mladen Anđelković3 Nikola Vitković3 Ozren Midžalo9 Ozren Miždalo12 Tihomir Čelanović18\nKnjiga pripada II kolu edicije Deca čitaju srpsku istoriju.Knez Lazar, jedna od najtragičnijih ličnosti srpske prošlosti, na vlast dolazi u teškom i mutnom istorijskom trenutku. Među brojnim Lazarevim neprijateljima prednjačio je Nikola Altomanović, moćni velikaš rasparčanog srpskog carstva.Knjiga ..\nKnjiga pripada II kolu edicije Deca čitaju srpsku istoriju.Kneginja Milica je potomak Nemanjića. Saznajte kako je u ovoj priči, punoj avanture i neizvesnosti, uz pomoć svoje braće, popularnih devet Jugovića, otkrila tajnu svog porekla, sakrivenu u ruševinama starog manastira.Specijalna nagrada za i..\nKarađorđe, vođa kome se divio svet\nKnjiga pripada III kolu edicije Deca čitaju srpsku istoriju.Đorđe Petrović, poznat kao Karađorđe ili Crni Đorđe, bio je vođa Prvog srpskog ustanka i rodonačelnik dinastije Karađorđević. Čitajući ovu knjigu, saznaćete o njegovoj snazi i neustrašivosti, zbog koje je navukao gnev Turaka i kako je post..\nModel: STEFAN NEMANJA\nKnjiga pripada I kolu edicije Deca čitaju srpsku istoriju.Jedan od omiljenih srpskih vladara, Stefan Nemanja, i pored velikih vladarskih uspeha bio je nezadovoljan. U ovoj knjizi pročitajte kako će rođenje trećeg sina povratiti radost u život velikog župana.Glavna nagrada 59. Međunarodnog beogradsko..\nKnjiga pripada III kolu edicije Deca čitaju srpsku istoriju.Starina Novak bio je jedan od najpoznatijih srpskih hajduka, koji je kasnije postao vojskovođa u službi vlaškog vojvode Mihaja Hrabrog. Sećanje na njega sačuvano je pretežno u epskim narodnim pesmama, a u ovoj knjizi pročitajte kako je Sta..\nKnjiga pripada I edicije Deca čitaju srpsku istoriju.Dokazavši se kao uspešan vladar, srpski kralj Uroš Prvi upoznaje Jelenu, plemkinju sa Sicilije. U ovoj knjizi saznajte kako je Jelena Anžujska postala jedna od omiljenih srpskih kraljica.Glavna nagrada 59. Međunarodnog beogradskog sajma knjiga za ..\nPrikaz 1 do 12 od 24 (2 strana)


Kijev: Šansa da se nasilje zaustavi – mojKontakt portal – Radio Televizija Kontakt\nKijev: Šansa da se nasilje zaustavi\n“Imali smo zadatak da okončamo krvoproliće. Šanse za to su veoma velike”, rekao je jedan od vođa opozicije Jacenjuk poslije razgovora lidera opozicije sa Janukovičem, koji su danas trajali četiri sata.\nU razgovorima su učestvovali i lider nacionalista Oleg Tjangbjok i bivši bokserski šampion i lider stranke “Udar”, Vitalij Kličko.\nKličko je prethodno uspio da izdejstvuje primirje između demonstranata i policije u Kijevu, dok traju pregovori, podsjetio je AFP.\n“Zadržite barikade tamo gdje su, ali budite mirni dok traju pregovori. Borićemo se do kraja”, rekao je Kličko.\nU Kijevu su juče izbili žestoki nemiri i u sukobima policije i demonstranata , prema podacima opozicionih aktivista, poginulo je petoro ljudi, dok se situacija danas donekle smirila, ali je i dalje bilo sporadičnih sukoba.\nDemonstranti su u srijedu postavili ultimatum predsjedniku Janukoviču da raspiše prevremene izbore u roku od 24 sata ili će se suočiti sa još žešćim protestom.\nU medjuvremenu, portparol ruskog predsjednika Vladimira Putina, Dmitrij Peskov rekao je da Rusija smatra “apsolutno nedopustivim” miješanje u unutrašnje poslove u Ukrajini i da vjeruje da će ukrajinske vlasti naći rješenje.\n“Miješanje u utrašnje poslove za nas je apsolutno nedopustivo. Uvjereni smo da u Kijevu znaju šta rade i da će naći najbolje rješenje”, rekao je Peskov u intervjuu “Komsomolskoj pravdi”.\nPutin se nije lično još oglasio u vezi sa posljednjim nasilnim sukobima u Kijevu u kojima je petoro demonstranata poginulo, od kojih je četvoro pogodjeno mecima.\nProtesti u centru Kijeva započeli su u novembru, kada je ukrajinska vlada iznenada odlučila da ne potpiše sporazum sa EU, već se okrenula bližoj saradnji sa Rusijom.\nPonovo tuča poslanika u Turskoj\nUstavni sud BiH usvojio apelaciju generala Đukića


Selak: Veliki dan za Šargovac\nIzgradnja centralne saobraćajnice\nU banjalučkom naselju Šargovac počeli su radovi na izgradnji 900 metara centralne saobraćajnice u okviru projekta vrijednog blizu milion maraka. Prioritet na čije rješavanje se čekalo decenijama, konačno je stigao na realizaciju, a mještani imaju razloga za zadovoljstvo.\nZadovoljni su i predlagači incijativa za rješavanje problema Šargovačke ulice, jer su naišli na razumijevanje i u Gradu Banjaluci, ali i na republičkom nivou.\nPodsjetimo, na inicijativu Gradskog odbora Socijalističke partije Banjaluka, tražena je podrška od Vlade Republike Srpske za finansiranje ovog projekta. Vlada je imala razumijevanja za mještane Šargovca i na kraju je saradnja republičkih i lokalnih vlasti urodila plodom.\nPredsjednik Gradskog odbora Socijalističke partije Banjaluka Goran Selak kaže da je ovo veliki dan za Šargovac, kao i da treba nastaviti sa praksom saradnje i dobre komunikacije građana sa Gradom i Vladom RS u cilju rješavanja prioritetnih problema.\n"Za Grad Banjaluku, ovo je jedan od najvećih projekata saobraćajne infrastrukture u ovoj godini, a za mještane Šargovca, to je rješenje dugogodišnjeg gorućeg problema. U ime mještana želim da zahvalim Vladi Republike Srpske, a posebno predsjednici Republike Srpske Željki Cvijanović koja je kao predsjednica Vlade imala razumijevanja za našu inicijativu, kao i Gradu Banjaluka na čelu sa gradonačelnikom Igorom Radojičićem koji su učinili sve da dođe do realizacije ovog projekta", kaže Selak.\nVrijednost ove investicije iznosi 945.000 maraka. Saobraćajnica će se graditi u dužini od oko 900 metara, širine šest metara i sa obostranim trotoarima po dva metra. U okviru modernizacije biće izgrađena oborinska i fekalna kanalizacija, javna rasvjeta i dva autobuska stajališta.\nPočinje izgradnja centralne saobraćajnice kroz Šargovac\nOdbornik SP u banjalučkoj skupštini\nMilošević: Šargovačka ulica primjer dobre saradnje\nMilion maraka za novi put u Šargovcu


RTCG - Radio Televizija Crne Gore - Nacionalni javni servis :: Dijaspora :: Crnogorci imaju izuzetan tretman u Hrvatskoj\nBOGDANOVIĆ U RIJECI 04. 03. 2014. 22:13 >> 22:17 2\nBOGDANOVIĆ U RIJECI\nCrnogorci imaju izuzetan tretman u Hrvatskoj\nCrnogorska manjima ima izuzetan tretman u Hrvatskoj, saopštilis u predstavnici Vijeća crnogorske nacionalne manjine za grad Rijeku tokom sastanka sa gradonačelnikom Cetinja Aleksandarom Bogdanovićem.\nBogdanović je tokom zvaničnog boravka u Rijeci, posjetio i Vijeće crnogorske nacionalne manjine za Grad Rijeku.\n"Tokom susreta sa predstavnicima crnogorske manjine, koju je predvodio predsjednik Vasilije Vukosavović, gradonačelnik Bogdanović govorio je o aktivnostima gradske uprave, ali i o aktivnostima Cetinja u pogledu saradnje i podrške crnogorskoj dijaspori", saopšteno je Bogdanovićevog kabineta.\nKako je saopšteno tokom razgovora, posebno je naglašeno da crnogorska manjima ima izuzetan tretman u Hrvatskoj, a razmatrani su i načini putem kojih bi Vijeće crnogorske nacionalne manjine moglo doprinijeti daljoj saradnji Prijestonice Cetinje i Grada Rijeke.\n"Predstavnici Vijeća crnogorske zajednice istakli su kako su informisani o aktuelnostima vezanim za Cetinje, iskazujući pritom zadovoljstvo činjenicom da su u proteklom vremenskom okviru realizovane brojne mjere u pravcu prevazilaženja ključnih problema u funkcionisanju grada", navodi se u saopštenju.


Predsednik Thaçi sastao se u Njujorku sa visokim zvaničnicima američkog Stejt departmenta - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik Thaçi sastao se u Njujorku sa visokim zvaničnicima američkog Stejt departmenta\n23. septembar 2017. godine – Predsednik Republike Kosovo, Hashim Thaçi, sastao se u Njujorku sa vršiocem dužnosti pomoćnicom sekretara za evropska pitanja, Elisabeth Millard, i zamenikom pomoćnika američkog državnog sekretara, Hoyt Brian Yee.\nŠef države se zahvalio sekretarki Millard i zameniku pomoćnika sekretara Yee na snažnoj podršci i posebnom odnosu Sjedinjenih Američkih Država prema Kosovu.\n„Mi smo opredeljeni da radimo zajedno sa SAD-om, kako bismo konsolidovali poziciju Kosova u međunarodnoj zajednici, jačajući naše strateške odnose sa evro-atlantskom zajednicom, stičući više priznanja i učlanjenja u međunarodne organizacije“, rekao je predsednik Thaçi tokom sastanka.\nOn je rekao da Kosovo radi na tome da ispuni glavne prioritete koji su povezani sa ekonomskim razvojem, jačanjem vladavine zakona, ispunjenjem kriterijuma za učlanjenje u EU i NATO.\nNa sastanku se razgovaralo i o dijalogu o normalizaciji odnosa između Kosova i Srbije. Predsednik Thaçi je istakao da direktno obuhvatanje SAD-a u ovoj konačnoj fazi jeste neophodno kako bi se obezbedio konačni sporazum koji je prihvatljiv i sprovodljiv za obe strane i koji će ojačati mir i stabilnost u regioni, a i šire.


Vladika Porfirije: Kolinda i Vučić daju nadu - 12.02.2018, Sputnik Srbija\nMitropolit zagrebačko-ljubljanski Porfirije rekao je večeras, posle susreta sa predsednicima Srbije i Hrvatske, da srpski narod u Hrvatskoj ima problem da se... 12.02.2018, Sputnik Srbija\npolitika, vesti, srbija, aleksandar vučić, kolinda grabar-kitarović, episkop porfirije, srpska pravoslavna crkva, hrvatska\n20:30 12.02.2018 (Osveženo: 11:01 24.08.2021)\n© Tanjug / DIMITRIJE GOLLMitropolit Zagrebačko-ljubljanski Porfirije, Aleksandar Vučić i Kolinda Grabar Kitarović u Zagrebu.\nMitropolit zagrebačko-ljubljanski Porfirije rekao je večeras, posle susreta sa predsednicima Srbije i Hrvatske, da srpski narod u Hrvatskoj ima problem da se deklariše, te da se zato često povlači u sebe i pokušava da se kamuflira.\nOn je, u izjavi za Pink, rekao da poziv predsednice Hrvatske i njeno zajedničko pojavljivanje sa predsednikom Srbije daje nadu Srbima iz Hrvatske da postoji perspektiva i da će se odnosi makar malo unaprediti.\nIncident dok je Vučić ulazio u Sabor, intervenisalo obezbeđenje\n12 Februar 2018, 16:47\n„Postoji niz problema, a sigurno jedan od najvećih je egzistencijalno pitanje, ekonomski uslovi u kojima naši ljudi žive. Ne treba generalizovati, ali ima onih koji žive na ivici egzistencije, dok je u urbanim sredinama za nijansu drugačije, jer tamo naši ljudi imaju mogućnost da se lakše kamufliraju i integrišu, ali ne onakvi kakvi jesu, već odustajući od sebe i svog identiteta“, rekao je Porfirije.\nOn je dodao da svaka vlada treba da pomaže nacionalnim manjinama i istakao da su zakoni u Hrvatskoj dobri, kao i da se srpski predstavnici u parlamentu Hrvatske trude i bore za život Srba.\n„Ova poseta Vučića Hrvatskoj i pokušaj da se stavi tačka na retoriku koja proizvodi mržnju na mržnju, da se razgovara civilizovano, to obećava dalju budućnost“, rekao je Porfirije.\nOn je rekao da nada uvek postoji, te da je legitimno da svaka država ima svoju granicu, ali da su Srbi i Hrvati vekovima upućeni jedni na druge, da su se mnoge porodice sjedinile i da je teško reći ko je Srbin, a ko Hrvat.\n„Ovo je veliki dan, kako je Kolinda, a naročito Vučić nastupio i mislim da će izazvati kod ljudi pozitivnu reakciju koja je važna za budućnost“, rekao je Porfirije.


NSinfo: "Profesorima i učiteljima plata od 68.000 do 70.000 dinara"\n"Profesorima i učiteljima plata od 68.000 do 70.000 dinara"\nUnija Sindikata prosvetnih radnika Srbije traži od Ministarstva prosvete da se nastave pregovori kako bi se poboljšao materijalni položaj prosvetnih radnika\nPredsednica Sindikata Jasna Janković kaže da su primanja prosvetnih radnika i nakon poslednjeg povećanja od šest odsto daleko ispod republičkog proseka.\n"Ispod proseka smo 14 odsto, što je skandalozno i zato su nam potrebni pregovori i razgovori sa Ministarstvom", rekla je ona.\nJankovićeva je dodala da su profesori koji su najnovijim povećanjem od šest odsto dobili 2.400 dinara i dalje daleko ispod republičkog proseka.\n"Imamo trećinu sistema koji je na minimalcu, do sada su to bile tetkice i domari, a sada će biti i administrativno osoblje, koje će, i bez obzira da li ide na bolovanje ili ne, imati uvek ista primanja", navela je Jankovićeva.\nPrema njenim rečima, svi koji su na minimalcu neće dobiti povećanje od šest odsto, već će im se primanja korigovati kroz povećanje minimalne cene rada, koja je od 1. januara porasla sa 121 na 130 dinara.\n"Tražimo da odnos plata bude 1:2:3. Jedan tetkice i domari, dva administrativni radnici sa četvrtim stepenom, i da oni imaju platu 45.000 a profesori, nastavnici, učitelji, vaspitači sa sedmim stepenom, od 68.000 do 70.000 dinara", rekla je Jankovićeva.\nJankovićeva je navela da je sada taj odnos jedan prema 1,8.\nPrema njenim rečima, prosveta ima uštede na osnovu kojih ima prostora da se traži povećanje.\n"Sporazum o izlasku iz štrajka garantovao je novogodišnje nagrade koje nisu isplaćivane u poslednje tri godine, ali i isplatu iz ušteda kojih je do sada bilo oko dva milijarde dinara. To znači da ima prostora za 15.000 dinara pomoći", rekla je ona.\nJankovićeva je dodala da će Unija, ukoliko dođe do socijalnog dijaloga, dati racionalna rešenja svih problema, a da će u suprotnom znati da sindikalno odgovori sa svim svojim potencijalom od 740 škola i više od 27.000 članova.


Naslovna » Izlasci » Svibor Duhovi 2013, 22. i 23. juna\nAh Neša 17. juni 2013. Izlasci Komentari su isključeni na Svibor Duhovi 2013, 22. i 23. juna\nTrinaesti međunarodni turnir Svibor Duhovi posvećen je kardiohirurgiji i kardiologiji Univerzitetske dečje klinike u Tiršovoj, na kojoj se leče bolesna deca iz Srbije i čitavog regiona.\nNa turniru će se odigravati dvoboji, bitke i megdani sa raznovrsnim oružjem i opremom po pravilima i u disciplinama stare srpske vojske. Svojom veštinom i borbenim sposobnostima vitezi će zadiviti publiku, a posetioci će moći i sami da se oprobaju u raznim veštinama, u radionicama starih zanata, časovima za male vitezove i kuvare, konkursu u crtanju za decu.\nPonovo će iz Beograda i Srbije biti poslate pozitivne slike u svet, atraktivnim programom biće upotpunjena turistička ponuda grada i, najvažnije, dobrotvornom humanitarnom akcijom biće poslata pomoć klinici u Tiršovoj.\nOčekuje se i prisustvo počasnih Svibor vitezova – doktora iz Tiršove, princeze Jelisavete, Ramba Amadeusa, Jovana Memedovića i Blaža Grkovića, pastira iz Hercegovine koji je na planini Volujak, u junačkoj borbi prsa u prsa, savladao medveda koji mu je napao stado. (danubeogradu.rs)\nTagovidub izlasci kalemegdan svibor turnir vesti\nPrethodni Svi na pod u Mikser House-u, 27. juna\nSledeći BELEF 2013, od 21. juna do 15. jula


Ilić: Kinezi grade preostale deonice Koridora 11\nKoncesionari će radove vredne 700 miliona evra započeti izgradnjom deonice od Surčina do Obrenovca i od Preljine do Požege, kaže Velimir Ilić.\nPošto država više nema para da se zadužuje za bilo šta, pa ni za izgradnju puteva, odlučeno je da se preostale deonice na Koridoru 11, od Beograda do južnog Jadrana, finansiraju isključivo kroz koncesije.\n- Na tenderu, koji je završen, najboljim ponudama izdvojile su se dve kineske kompanije - “Šandong Hi“ i “Čajna roud end bridž korporejšn”.\n- Ko od njih ponudi bolji ugovor, dobiće posao - kaže ministar građevine u tehničkoj vladi Velimir Ilić\nPre dve nedelje izabran je konsultant za koncesiju koji će napraviti predlog ugovora. On mora da uradi i kompletnu analizu projekta, isplativost, garantovani protok saobraćaja i dužinu trajanja koncesije. Na osnovu toga će se pregovarati sa kompanijama koje su zainteresovane da koncesiono grade deonice na Koridoru 11.\n- Koncesija znači da će kompanija koja uđe u posao svojim sredstvima izgraditi autoput, a ta sredstva će naplatiti kroz naplatu putarina i uz obavezu održavanja autoputa. Kada prođe ugovoreni period koncesije, koji će u ovom slučaju biti najverovatnije 20 godina, njihova obaveza je da autoput predaju Srbiji u stanju istog kvaliteta kao i kada je izgrađen - objašnjava Ilić.\nOn dodaje da ukoliko bude viška sredstava od ugovorenih da će se ona uplaćivati u poseban fond koji će država moći da koristi za investicije ili za punjenje budžeta. Koncesioni ugovor bi, prema rečima Ilića, trebalo da bude završen za oko mesec i po dana, ali pre nego što postane važeći moraće da prođe Vladu, a zatim i Skupštinu. Na pitanje da li će ovoga puta ugovor biti dostupan javnosti sa svim detaljima ili će biti zatamljenih delova kao u slučaju koncesije iz 2007. za izgradnju autoputa Horgoš-Požega, Ilić tvrdi da tajni neće biti.\n- Tada se cepidlačilo. Svi su hteli da vide šta piše na zatamljenim delovima na svega pet stranica, a nije se digla tolika buka za oko 105 zatamljenih strana sa „Fijatom“. Ovoga puta sve će biti dostupno javnosti - tvrdi Ilić.\nSledeća ⇨ Slovenska Intervela želi prodor na kinesko tržište\nPrethodna ⇦ CSEBA će pomoći u predstavljanju na kineskom tržištu


NA HILANDARU SU SVIMA ZDRAVI ZUBI: Čedomir Pantelić, stomatolog iz Novog Sada, sa kolegama iz Srbije, u humanoj misiji na Svetoj Gori | Novosti.RS\nFoto N. Karlić i privatna arhiva\nSPOKOJ i tišina manastira Hilandar, već pri prvom susretu pre pet godina, čudesno su opčinili Čedomira Pantelića, stomatologa iz Novog Sada, koji zajedno sa kolegama iz Kragujevca, Beograda, Novog Sada i Gornjeg Milanovca, u humanoj misiji pohodi Svetu Goru i monasima, ali i hodočasnicima koji se tu zateknu - leči zube.\nTrenutak kada je 2015. godine iz Uranopolisa, luke na Halkidikiju, brodom krenuo na Hilandar, nikada neće zaboraviti. Od uzbuđenja što će i njegova noga kročiti na Svetu Goru, srce mu je jače tuklo, a dok je plovilo seklo morske talase, s dečjom radoznalošću, nestrpljivo je iščekivao da pred sobom ugleda drevno zdanje, jednog od najznačajnijih središta srpske kulture i duhovnosti, koje je do tada gledao samo na fotografijama.\nStigavši na Hilandar i u prvu srpsku bolnicu prvobitna zbunjenost dr Pantelića, inače i predsednika Stomatološke komore Srbije, u trenu je prošla. Srdačan doček monaha, kao i pri svakom narednom susretu, uticali su da se oseća dobrodošao, duhovno smiren i ispunjen. A, zamenu, doduše na nekoliko dana, dotadašnjeg života sa monaškim, doživljava kao poseban i vredan dar i neprocenjivo iskustvo.\n- Rad u tamošnjoj zubarskoj ordinaciji uopšte nam ne pada teško - veli u razgovoru, za "Novosti", naš sagovornik, ističući da je za plemenitu misiju najzaslužniji njegov kolega Veselin Lukić iz Kragujevca, kojem se rado i bez dvoumljenja pridružio. - Ordinacija je, zahvaljujući dobrotvorima dobro opremljena savremenom opremom i, zaista, imamo sve što nam je neophodno da možemo monasima da popravljamo zube, radimo protetiku i sve drugo što je potrebno.\nVELIKU podršku za ono što radi sa kolegama iz drugih gradova Srbije Pantelić ima od porodice, posebno od supruge i koleginice Svetlane.\n- Njoj, ali i poznanicama i prijateljicama po svakom povratku moram detaljno da pričam kako je bilo i da im opisujem monaški, i uopšte život na Hilandaru - kaže naš sagovornik. - S obzirom na činjenicu da ženama nije dozvoljen dolazak u Hilandar, trudim se da im što vernije dočaram život na Svetoj Gori.\nEkipa Stomatolozi u hilandarskoj ordinaciji, Foto N. Karlić i privatna arhiva\nStomatolog koji je do sada sedam, osam puta po nedelju dana boravio u humanitarnoj misiji na Hilandaru, kaže da su prethodnih godina monasima, a njih je oko 60, zubi savršeno sređeni i da im se sada, bukvalno, samo održavaju. Sa sobom su vodili i zubnog tehničara, kako bi se na licu mesta odradilo sve što je potrebno.\n- Posle velikog požara 2004. i obnove bolnice arhimandrita Vasilija, otvorene su internistička, kardiološka i oftalmološka ambulanta, a zatim i stomatološka, tako da monasi, ali i hodočasnici koji pohode Svetu Goru, imaju potpunu zdravstvenu brigu. Zahvaljujući tome, monasi više nisu prinuđeni da, kada imaju neki zdravstveni problem, putuju tri sata, koliko je od manastira udaljena prva bolnica.\n"Bolnica" Medicinski centar na Hilandaru, Foto N. Karlić i privatna arhiva\nVeć sviknut i na monaški život, Pantelić kaže da su do marta i proglašenja pandemije virusa korona i zatvaranja grčke granice, lekari na Hilandar odlazili po već razrađenom sistemu. U smenama su ostajali po četiri, pet dana.\n- Čim stignemo odmah počnemo da radimo, i živimo po njihovim, monaškim pravilima - predočava nam Pantelić život civila na Hilandaru. - Zajedno sa njima se hranimo, jedemo iste obroke, za koje moram da kažem da su odlično izbalansirani, prisustvujemo liturgijama. Mir koji tamo osetim je zaista nešto posebno, a poštovanje monaha koje nam ukazuju, oseti se na svakom koraku. Otvaraju nam riznicu, vinski podrum.\nHILANDARSKO lekarsko društvo srpski lekari su osnovali decembra 2015. godine sa ciljem da svojim znanjem i iskustvom pruže zdravstvenu zaštitu sveštenom bratstvu Svete carske srpske lavre Hilandara, i na taj način daju svoj doprinos očuvanju jedne od najvećih svetinja i najbogatije duhovne kulturne riznice našeg naroda. U Hilandaru se, pored ostalog neprocenjivog blaga, čuvaju i Hilandarski tipik iz 1200. godine u kojem Sveti Sava prvi put među Srbima uređuje instituciju bolnice i Hilandarski medicinski kodeks, zbirka medicinskih spisa iz polovine 16. veka.\nNašim lekarima, ali i monasima na Hilandaru, teško pada nemogućnost susreta i druženja zbog novonastale situacije sa kovidom 19. To ih, međutim, nije sprečilo da svih ovih meseci budu u kontaktu, pa se nadaju da će se sve uskoro smiriti i da će ponovo pohoditi prijatelje na Svetoj Gori.\nmanastir Hilandar Čedomir Pantelić zubar monasi\nSvako ce imati zdrave zube ako zivi na postovima odnosno "Na hlebu i vodi" i slicno\nGreh je ni jednom recju ne spomenuti da je ordinaciju oformio opremio i vise od decenije redovno dolazio da sredjuje zube hilandarcima, pocivsi Laza Stanic, zubar iz Kelna. Toliko istine radi.


Stanovnici Ulma su rođeni matematičari - Svetski putnik\n18. maja 2022. *\tAutor Jelena Marinković *\tOstavite komentar\nUlm je grad koji spaja umetničku tradiciju i jednostavan, zdrav duh. Tako je bar o njemu govorio jedan od najvećih naučnika istorije, Albert Ajnštajn.\nBaš u ovom gradu, 14. marta 1879. godine rođen je fizičar Albert Ajnštajn. Svega petnaest meseci nakon rođenja njegova porodica se preselila u Minhen što nije sprečilo ovog naučnika da Ulm zauvek ostane u njegovom srcu. „Mesto rođenja biće uvek deo vašeg života, njemu dugujemo deo našeg bića“, govorio je fizičar Albert Ajnštajn.\nStara izreka, još iz srednjeg veka kaže da su stanovnici Ulma rođeni matematičari, a tome svedoči činjenica da je ovaj grad sa obale Dunava iznedio velike naučnike poput Johana Faulhabera koji je dosta uticao na stvaralaštvo Renea Dekarta.\nZa života u svom rodnom gradu Albert Ajnštajn je dobio ulicu, kao i titulu počasnog građanina koju je, zbog zbivanja u Ulmu za vreme Drugog svetskog rata, odbio.\nUkoliko pri poseti želite da pronađete kuću ovog velikana, to vam neće poći za rukom jer je za vreme rata srušena, ali tu su mnoge ustanove, spomenici i izložbe koje nose njegovo ime. Obavezno potražite neobičnu fontanu u obliku rakete, koja na vrhu ima kućicu puža iz koje viri Ajnštajnova glava. Ona predstavlja satiričan osvrt na današnji svet, tačnije čovekovu potrebu da ga kontorliše. Ovo delo Jirgena Goerca izrađeno je 1984. godine.


Vlada Hrvatske predlaže rebalans budžeta :: EMG.rs:: Sve najnovije vesti dana,region, Srbija, svet\n24. avgust 2010. | 17:37\nVlada Hrvatske uputila je danas Saboru predlog rebalansa državnog budžeta kojim se deficit budžeta s planiranih 8,6 milijardi kuna (1,18 milijardi evra) povećava za 5,4 milijarde kuna (741 milion evra), na 14 milijardi kuna (1,9 milijardi evra).\nRebalansom se budžetski prihodi smanjuju za 4,5 milijarde kuna (618 miliona evra), na 108,3 milijarde kuna (14,88 milijardi evra), a budžetski rashodi povećavaju za oko 898 miliona kuna (123 miliona evra), na 122,3 milijarde kuna (16,8 milijardi evra).\nSabor bi o predloženom rebalansu, kojim se deficit povećava sa 2,6 odsto BDP-a na 4,2 odsto BDP, trebalo da se izjasni početkom iduće sedmice.\nNa sednici Vlade prihvaćene su i uredbe kojima se trošarina na cigarete povećavaju u proporcionalnom delu sa 30 na 33 odsto maloprodajne cene, a trošarina na bezolovni benzin sa 1,65 kuna (0,27 evra) na 1,90 kuna (0,26 evra).\nPrema vladinim procenama, ta povećanja trebalo bi budžetu do kraja godine da donesu oko 70 miliona kuna (9,61 miliona evra), a u idućoj godini oko 500 miliona kuna (68,7 miliona evra).\nPremijerka Jadranka Kosor rekla je da rebalans nije predizborni trik kako ocenjuje opozicija, ističući da mu svrha nije održavanje na vlasti, već zaštita životnog standarda i jačanje privrede.\nOna je kazala da će rebalansom biti osigurano dodatnih 356 miliona kuna za penzije (48,9 miliona evra), 386 miliona kuna za nezaposlene (53 miliona evra), 50 miliona kuna (6,87 miliona evra) za aktivnu politiku zapošljavanja, 600 miliona kuna za subvencije poljoprivredi (82,4 miliona evra), kao i 300 miliona kuna (41,2 miliona evra) za štete zbog elementarnih nepogoda.\nPrema njenim rečima, rebalans će osigurati i 100 miliona kuna (13,8 miliona evra) za porodiljske naknade i 170 miliona kuna (23,3 miliona evra) za sprovođenje referenduma o vladinim izmenama Zakona o radu.\nKosor je ranije najavila i da će s vodećim poslovnim bankama i guvernerom Hrvatske narodne banke nastaviti razgovore o sindikalnom predlogu za dodatno oporezivanje banaka i drugih finansijskih institucija.\nHrvatski mediji ocenjuju da uprkos najavama, Vlada nije spremna na oštre rezove, već da se odlučila na kozmetičke promene.\nHrvatska: Rebalans budžeta bez smanjenja plata i penzija\n24. avgust 2010. 09:08 |


Raseljene osobe i izbjeglice imaju priliku da konačno riješe svoje stambeno pitanje\nObjavljen javni poziv u okviru projekta „Regionalnog programa stambenog zbrinjavanja“\nMinistarstvo raseljenih osoba i izbjeglica Federacije BiH, u saradnji sa Ministarstvom za ljudska prava i izbjeglice BiH provodi aktivnosti na upoznavanju resornih kantonalnih ministarstava, općina i svih zainteresovanih subjekata o javnom pozivu u okviru „Regionalnog programa stambenog zbrinjavanja“.\nJavni poziv raseljenim osobama u Federaciji BiH i povratnicima u Republici Srpskoj za podnošenje aplikacija za pomoć u stambenom zbrinjavanju u okviru ovog programa objavljen je 01.10.2013.godine.\nS ciljem što boljeg upoznavanja sa Programom i animiranjem potencijalnih korisnika da apliciraju na ovaj javni poziv juče je u sali Skupštine BPK Goražde održan radno –konsultativni sastanak na kojem su pored predstavnika Ministarstva za socijalnu politiku, zdravstvo, raseljena lica i izbjeglice na čelu sa ministricom Gordanom Oršoliću, učešće uzeli i predstavnici općina u sastavu našeg kantona koji se bave pitanjem povratka te predstavnici nevladinog sektora, UNHCR-a i OSCE-a .\nPrema riječima Sulejmana Alijagića, pomoćnika ministra za raseljene osobe i izbjeglice u Ministarstvu raseljenih osoba i izbjeglica F BiH ovaj program trebao bi riješiti pitanje izbjeglištva i raseljenja u zemljama regiona: Hrvatskoj, Srbiji, Crnoj Gori i Bosni i Hercegovini.\n„Bosna i Hercegovina dio je tog programa sa 5.400 stambenih rješenja i obećanih finansijskih sredstava od strane donatora u iznosu od 101.000.000 eura. Danas u Goraždu treba da dogovorimo ko su korisnici tog programa. Jednim dijelom to su: 1.800 građana državljana BiH koji iz Srbije hoće da se vrate u BiH, 1.800 iz Hrvatske i Crne Gore, a 1.800 je unutar BiH koji trebaju da se vrate u Republiku Srpsku ili ako već ne mogu da se vrate jer su stari i bolesni i nemaju uslova da se vrate, da im nađemo stambeno rješenje u trenutnoj općini boravka. Danas mi u Goraždu razgovaramo o dijelu obaveza općina BPK Goražde, da odaberemo one ljude koji ispunjavaju kriterije Regionalnog stambenog programa, da provedemo proceduru, kada komisije dođu da imamo definisane i identificirane korisnike koji ispunjavaju kriterije ovog programa. Kada je riječ o prioritetima, to su raseljene osobe koje spadaju u ranjive kategorije te porodice koje su u stanju socijalne potrebe “- istaknuo je Sulejman Alijagić, pomoćnik ministra za raseljene osobe i izbjeglice F BiH.\nSusret sa predstavnicima Federalnog ministarstva za raseljene osobe i izbjeglice ministrica Oršolić iskoristila je da se informiše o tome šta je sa programom obnove 50 bošnjačkih i 50 srpskih kuća u općinama Foča, Goražde, Ustikolina i Novo Goražde, kao i sa saudijskim programom zbrinjavanja te sa prošlogodišnjim javnim pozivom na koji su aplicirali i povratnici s ovog područja.\nNa današnjem sastanku razgovaralo se o ukupnom stambenom programu ali i o prioritetima u javnom pozivu koje je raspisalo Federalno ministarstvo a odnosi na Bošnjake koji žele da se vrate u Republiku Srpsku.


Ministar spoljne trgovine i ekonomskih odnosa BiH Staša Košarac primio je danas u Sarajevu ambasadora Narodne Republike Kine u BiH Đi Pinga, sa kojim je razgovarao o jačanju saradnje u oblasti poljoprivrede i većem obimu spoljnotrgovinske razmjene.\nDanašnjem sastanku su, na poziv Košarca, prisustvovali i ministri poljoprivrede, šumarstva i vodoprivrede Republike Srpske i Federacije BiH Boris Pašalić i Šemsudin Dedić.\nSagovornici su pozdravili rezultate nedavno održanog Samita ''17 plus jedan'', u okviru kojeg je zaključeno da NR Kina planira da u narednih pet godina iz zemalja centralne i istočne Evrope uveze robe u vrijednosti od 170 milijardi dolara, te da udvostruči uvoz poljoprivrednih proizvoda iz ovog dijela Evrope. Zajednička ocjena je da to može biti šansa za plasman domaćih poljoprivrednih proizvoda na privredno potentno kinesko tržište.\nKošarac istakao je da su u tom kontekstu bile ohrabrujuće poruke i pozivi za unapređenje saradnje, koje je predsjedavajući Predsjedništva BiH Milorad Dodik uputio na Samitu ''17 plus jedan''. On je takođe pohvalio angažman ambasadora Đi Pinga na promociji ovog događaja.\n''Otvaranje kineskog tržišta značajna je prilika za naše poljoprivredne proizvođače, koji imaju kapacitete i iskustva da svoje proizvode, osim evropskim, ponude i kineskim potrošačima. Zbog toga ulažemo maksimalne napore da ispunimo sve uslove kako bi se domaći proizvodi mogli naći na tržištu ove prijateljske zemlje'', poručio je Košarac.\nKošarac naglasio je da će, na prijedlog entitetskih ministara, kineskoj strani dostaviti spisak kompanija iz Republike Srpske i Federacije BiH, koje su potencijalni izvoznici mlijeka i mliječnih proizvoda, crvenog mesa i meda na kinesko tržište.\n''Srbija je regionalni lider u spoljnotrgovinskom prometu sa NR Kinom. Namjera nam je da održimo sastanak na ministarskom nivou, kako bismo bili detaljno upoznati sa pozitivnim praksama iz Srbije i na taj način unaprijedili spoljnotrgovinski promet sa NR Kinom'', istakao je Košarac.


Treća sednica Odbora za smanjenje siromaštva\nSednici je predsedavala predsednica Odbora Snežana Stojanović Plavšić. Sednici je prisustvovao potpredsednik Narodne skupštine Nikola Novaković, članovi Odbora za smanjenje siromaštva, Odbora za rad, boračka i socijalna pitanja, Odbora za zdravlje i porodicu, Odbora za prosvetu, Odbora za poljoprivredu, Odbora za lokalnu samoupravu i Odbora za ravnopravnost polova , narodni poslanici, pomoćnik ministra rada i socijalne politike Vladimir Pešić, kao i predstavnici lokalne vlasti i više udruženja osoba sa invaliditetom.\nPredsednica Odbora je pozdravljajući sve prisutne ukazala da navedeni odbori, a na inicijativu i organizaciju Odbora za smanjenje siromaštva, zajedno učestvuju u Projektu ''Jačanje kapaciteta skupštinskih odbora za smanjenje siromaštva u Srbiji'' koji od 2006. godine sprovodi Beogradski fond za političku izuzetnost u saradnji sa Programom Ujedinjenih nacija za razvoj, a uz podršku Evropske komisije. Stojanović Plavšić je istakla da je Odbor za smanjenje siromaštva uveo javna slušanja u rad Odbora, a da je tema okruglog stola Treće sednice: ''Lokalni mehanizmi za ostvarivanje prava osoba sa invaliditetom u oblasti obrazovanja, zapošljavanja, servisa i pristupačnosti''.\nU uvodnom delu rada, prisutnima su se obratili načelnik Jablaničkog okruga Slobodan Kocić i pomoćnik ministra rada i socijalne politike Vladimir Pešić, koji je istakao da je oko stotinu miliona dinara obezbeđeno za projekte koji su realizovani tokom ove godine i da će naredni konkurs za nove projekte biti raspisan marta 2009. godine. Narodna poslanica Gordana Rajkov, u svom izlaganju je naglasila da bi cilj kome bi trebalo naše društvo da stremi bio da se promeni model socijalne odgovornosti, kao i da se primeni model socijalne uključenosti osoba sa invaliditetom. Član Izvršnog odbora Centra za samostalni život invalida Svetislav Marjanović, upoznao je prisutne sa problemima osoba sa invaliditetom u Leskovcu, gde je stopa nezaposlenosti invalida 87 odsto. Učesnicima javnog slušanja obratila se i predsednica Odbora za smanjenje siromaštva Opštine Ada Vesna Civrić.\nU nastavku rada, otvorena je diskusija u kojoj su učesnici ukazali na probleme, ali i na pozitivna iskustva osoba sa invaliditetom. Prisutni su se složili da je neophodno raditi na podizanju društvene svesti i odnosa prema osobama sa invaliditetom. Potrebno je i unaprediti saradnju između različitih organizacija OSI i lokalnih samouprava, prilagoditi lokalnu regulativu sa postojećim i budućim zakonskim propisima i izraditi lokalne planove akcija. Na kraju skupa, predsednica Odbora je apelovala da se poboljša saradnja na lokalnom nivou između inspekcijskih službi i lokalne samouprave.


Beta 21. maja 2016. 12:35\nTokom obilaska medjunarodnog istraživačkog centra „Eletra“ u Trstu, u sklopu koga se nalazi i Konzorcijum, Kolarova je novinarima rekla da je Srbija jedna od zemalja koje su predložile osnivanje CERIK-a, organizacije u kojoj svaka od zemalja doprinosi jednom laboratorijom kako bi se napravila medjunarodna naučno-istraživačka infrastruktura.\n„Srbija može do sledeće, 2017. godine da predstavi predlog laboratorije. Još uvek ima vremena da to uradi kako bi postala punopravna članica CERIK-a, a trenutno ste samo posmatrači. Ako se ne to ne uradi, generalna skupština CERIK-a će smatrati da Srbija više nije zainteresovana da bude članica“, objasnila je Jana Kolar novinarima koji su u Trstu boravili u organizaciji Delegacije Evropske unije (EU) u Beogradu.\n„Srbija mora da usvoji regulative CERIK-a, zatim da predloži naučnu laboratoriju, a takve imate. Onda to komisija ocenjuje i onda je i vašoj zemlji omogućen slobodan pristup istraživačkoj opremi drugih članica“, dodala je Kolar.